
REZUMAT 


Silvestri face parte din generația postenesciană de compozitori și activitatea sa creatoare s-a 
desfăşurat doar până în anul 1953. Opera sa muzicală cuprinde un număr relativ mic de 
lucrări: piese de pian, lieduri, muzică de cameră și muzică simfonică. Creația lui Silvestri se 
raliază dominantelor stilistice europene care au direcționat dezvoltarea artei componistice 
autohtone în prima jumătate a secolului XX. El absoarbe și sintetizează într-o manieră 
personală influenţe provenind din romantismul târziu german și liniile sale de evoluţie 
modernă (expresionism, atonalism), din perioada rusă și cea neoclasică a lui Stravinski, 
precum și aspecte specifice folclorismului bart6kian. În aparență, muzica sa pare a fi 
direcţionată pe linia lui Stravinski şi Bartók. În realitate însă, ea reprezintă o sinteză Enescu- 
Bartók. Aceste influențe generează un limbaj muzical specific creaţiei lui Silvestri, exponent 
al avangardei în universul muzical contemporan românesc. Lucrarea de faţă propune o 
incursiune în universul creaţiei silvestriene, structurată pe categorii vocale și instrumentale. 
Demersul cu tentă generalizatoare prezintă informaţii cu privire la existenţa și componenţa 
lucrărilor, data la care au fost compuse și interpretate în primă audiție, dar și unde pot fi 
găsite partiturile și/sau materialele existente. În sprijinul celor expuse vin mărturiile unor 
personalități care au luat contact direct cu muzica și/sau personalitatea lui Silvestri, cronici 
muzicale și aprecieri din presa vremii. Acestora li se adaugă consideraţii asupra stilului 

componistic silvestrian, trăsături definitorii de limbaj fiind evidenţiate cu precădere în 
domeniul creaţiei sale pentru pian, capitol de mare însemnătate în contextul culturii 
muzicale românești contemporane. Lucrarea de față include și o anexă cu operelor lui 
Constantin Silvestri, catalog, alcătuit pe baza datelor cunoscute până în prezent. 


Cuvinte cheie: Constantin Silvestri, activitate de creaţie, stil componistic, scriitură pianistică, 
avangardă. 


Creaţia lui Silvestri se raliază dominantelor stilistice europene care au 
direcționat dezvoltarea artei componistice autohtone în prima jumătate a secolului 
XX. El absoarbe și sintetizează într-o manieră personală influențe provenind din 
romantismul târziu german și liniile sale de evoluţie modernă (expresionism, 
atonalism), din perioada rusă şi cea neoclasică a lui Stravinski, precum şi aspecte 
specifice folclorismului bartokian. În aparenţă, muzica lui Silvestri pare a fi 
direcționată pe linia lui Stravinski și Bartok. În realitate însă, ea reprezintă o sinteză 
Enescu-Bart6k. Aceste influențe generează un limbaj muzical specific creaţiei lui 
Silvestri, exponent al avangardei în universul muzical contemporan românesc. 

Primele încercări componistice ale lui Silvestri datează din anii de şcoală 
petrecuţi la Conservatorul din Târgu Mureș (1922-1928). Zeno Vancea, în calitate 
de profesor de armonie și contrapunct, a avut prilejul să cunoască o parte dintre 
schițele timpurii și a rămas profund impresionat „mai ales de simţul just al formei 
pe care îl dovedeau acele manifestări ale unui talent precoce.”! 

Înscrierea la Conservatorul din București constituie o etapă decisivă în 
formarea profesională a tânărului compozitor. Între anii 1930-1940, Silvestri a 
compus lucrări cuprinse între op. 3 nr. 1, Suita I pentru pian „Copii la joacă” şi op. 21 
nr. 1, Sonata pentru harpă. În acest deceniu a obţinut patru distincţii la Concursul de 
compoziție instituit de Enescu?. Suita pentru orchestră Jocuri populare româneşti din 
Transilvania op.4 nr.1 (Jocuri bihorene), pentru care a primit o menţiune la 
Concursul „George Enescu” în anul 1932, a fost concepută pentru absolvirea 
cursului de compoziţie de la Conservator. În același an, Silvestri a fost primit în 
Societatea Compozitorilor Români iar după terminarea studiilor a devenit membru 
„cu drepturi depline” al acesteia. 

Deşi nu a adoptat viziunea maestrului său, Mihail Jora, a beneficiat de 
îndrumările și sprijinul acestuia de-a lungul existenţei sale. Cu ocazia celui de-al 


1 Zeno Vancea, Creația muzicală românească. Sec. XIX-XX, vol. II, Editura Muzicală, Bucureşti, 1978, 
p. 207. 

2 Silvestri a obţinut menţiune pentru suita folclorică op. 4 nr. 1 (versiunea pentru orchestră) în 1932; 
Premiul al II-lea pentru cele Cinci capricii pentru orchestră op. 10 în 1934; Premiul al II-lea pentru Cvartetul 
pentru coarde nr. 1 op. 16 în 1936 şi Premiul I în 1937 pentru Sonata I pentru pian și violoncel op. 12. 

şaptelea Festival de muzică de la Veneţia, în anul 1939, profesorul îi realizează un 
profil estetic emoționant, care denotă o profundă capacitate de înțelegere: 


„Constantin Silvestri (1913, Bucureşti) e un tânăr cu o înfăţişare romantică, 
având ochi strălucitori ce se deschid alene sub fruntea netedă și senină. Când 
te uiţi la el și afli că e muzician, cu greu poţi crede că muzica pe care o scrie nu 
se aseamănă cu aceea ce încântă pe contemporanii lui Schumann și ai lui 
Chopin. Evoluţia muzicală a lui Constantin Silvestri a sărit însă etapele 
obișnuite și nu a îngăduit acestui tânăr să se oprească prea mult în grădinile 
neoromantismului în floare la începutul acestui secol. După un ciclu de 
lieduri fără însemnătate, scrise la vârsta de 15 ani, Silvestri, mânat de firea lui 
întreprinzătoare, se avântă cu credinţă și entuziasm în largul atonalismului. 
În şcoală fiind încă, îşi îngăduia să aducă «fugi» scrise într-un stil atât de 
îndrăzneţ, încât profesorul său îl amenința cu darea afară din clasă. 
Dar impulsiunea sa spre «încă neauzit» și spre deconcertant era atât de 
puternică, încât nici o dojană nu era de folos. Silvestri a urmat de atunci 
drumul spinos al acestui stil, pe care nu l-a părăsit și pe care an cu an îl 
adânceşte și îl lărgește. De o fecunditate puţin comună, a scris într-un timp 
scurt diferite lucrări pentru orchestră mare, printre care menționăm, Dansuri 
românești, Trei capricii, apoi două concerte pentru orchestră de coarde, piese de 
pian, un Cvartet pentru suflători, un Cvartet de coarde, o Sonată pentru violoncel, 
pentru care a obţinut marele premiu de compoziţie «George Enescu», o 
Sonatină pentru clarinet şi fagot şi în fine Sonata pentru oboi și pian ce se cântă și 
azi. (...)”1 


Mihail Jora, aflat pe atunci la conducerea Societăţii compozitorilor români, 
nu a ezitat să-l promoveze pe Silvestri, considerându-l un muzician multilateral cu 
o pregătire solidă dublată de tenacitate și perseverenţă. Într-o cronică din aceeași 
perioadă, Jora îi realizează un portret tânărului compozitor, în care relevă 
capacitatea de oglindire a firii sale complicate în alcătuirea și expresia 
compozițiilor sale: 


„Întreaga producţie muzicală a lui Silvestri se întemeiază pe un stil personal, 
care, în linii generale, nu ţine seama de anumite principii, pe care tratatele de 
estetică muzicală le socotesc  trebuincioase întruchipării frumosului. 
La Silvestri nu vom întâlni forme rotunde, perioade închise sau cadenţe 
hotărâte. Nu vom descoperi graiul de expresiune muzicală cu care ne-a 
obișnuit tradiţia. Dar vom găsi în schimb o spovedanie muzicală, ce purcede 
din adâncurile unei firi bogate și cinstite, răzvrătită împotriva «celor de mult 
auzite», pe care totuși le preţuiește, cu deosebită dragoste, la înaintașii de 
seamă. (...) Silvestri are poate un fel displăcut de a înfățișa lucrările lui. 
De obicei, părţile repezi apar dezordonate și încurcate. (...) Dar la o cercetare 


1'Theodor Bălan, Prietenii mei muzicieni: Constantin Silvestri, Editura Muzicală, București, 1976, p. 135. 

mai amănunțită, toate aceste neînţelese încolăciri se luminează și se deslușesc. 
Se dovedește mai întâi că ideile se mișcă în vechile tipare, ce dăinuiesc de la 
Bach și de la Beethoven. Formele muzicale sunt păstrate cu sfinţenie și aș 
spune că silinţele lui Silvestri se îndreaptă, toate, spre a desăvârși cu migală 
clădirea și dezvoltarea materialului sonor. La reauzirea pe îndelete a operei, 
se adeverește apoi că acest material nu este atât de încâlcit pe cât vrea să pară. 
Sub acea înfățișare necioplită, el ascunde o expresivitate și o expresiune de 
mare preţ. Aici se ivește toată neînțelegerea între public și Silvestri. Acesta e 
un delicat, un rafinat, un hipersensibil, ce-și socoate însușirile drept 
slăbiciune. Rușinându-se — și nu se știe pentru ce — el încearcă să și le ascundă 
sub paravanul îndrăznelilor armonice și ritmice. Și, bineînţeles, adesea sare 
peste şea, în așa fel, încât ceea ce vrea să spună e de nerecunoscut. lar când 
izbutește să facă astfel de isprăvi, Silvestri e fericit. Dar atunci, vorba ceea: 
Silvestri nu e Silvestri, și nu în asemenea prilejuri trebuie judecat și osândit 
acest tânăr, care ne-a spus, până acum, atâtea lucruri frumoase pe care nici 
unul din noi n-a putut să le aştearnă la vârsta lui.”! 


Aceste aprecieri făcute cu o deosebită francheţe și pricepere muzicală și 
psihologică sunt de mare folos în înțelegerea universului componistic silvestrian, 
deseori considerat cel puţin bizar. 

Creaţia silvestriană s-a conturat pe parcursul a trei decenii, în intervalul 
cuprins între anii 1924-1953, o parte din compoziţii fiind revizuite în 1957. Desigur 
că activitatea sa componistică s-a desfășurat cu intermitențe în acești ani. Cu totul, 
opera sa cuprinde un număr restrâns de lucrări, cca. patruzeci, printre care lieduri, 
lucrări orchestrale, muzică de cameră și lucrări pentru pian. Bilanţul cercetărilor 
efectuate arată însă o serie de goluri de informaţie: lucrări parţial finite, partituri 
lipsă sau imposibil de găsit. Singurul capitol unde lucrările sunt ordonate și 
tipărite în două volume este cel al creaţiei pentru pian, reușită datorată eforturilor 
depuse de pianistul și profesorul Constantin lonescu-Vovu. În rest, nu s-a realizat 
un catalog al opusurilor, manuscrisele din ţară, puţine la număr, se află în 
dezordine de administrare. Nu se cunoaşte cu exactitate locul unde se află 
partiturile, nici dacă mai există sau nu unele manuscrise. Totuși, trebuie semnalat 
faptul că la Muzeul Naţional „George Enescu” din Bucureşti se află un fond preţios 
de manuscrise și tipărituri, descoperite cu decenii în urmă în niște mape depozitate 
în subsolul Palatului Cantacuzino. Acestea cuprind 1713 piese inventariate, 
manuscrise de lucrări întregi, schiţe, fragmente din lucrări proprii sau transcripții 
după lucrări ale altor compozitori. Toate au fost inventariate la data de 31 mai 2012 
şi trecute în Lista cu manuscrise şi tipărituri de Constantin Silvestri, ce cuprinde 20 de 
pagini. Recuperarea şi valorificarea acestora se impune ca o necesitate în contextul 
istoric al vieţii culturale româneşti. 


1 Theodor Bălan, op. cit., pp. 137-138. 

In cele ce urmează vom realiza o incursiune în creaţia silvestriană, pe 
categorii vocale şi instrumentale, o listă a lucrărilor în ordine cronologică fiind 
anexată prezentei cercetări. 


Muzică vocală cu acompaniament de pian 


Printre primele lucrări tipărite în regie proprie figurează cele 10 lieduri op. 1 
pe versuri de Heinrich Heine, compuse în perioada 1924-1928, la Târgu Mureş și 
București. Iniţial, ciclul de lieduri a inclus 24 de cântece, după cum reiese dintr-o 
scrisoare adresată de compozitor lui Zeno Vancea în decembrie 1924.1 O parte 
dintre ele au fost revizuite șase ani mai târziu. Acest prim opus, în forma actuală, 
cuprinde două caiete? a câte șase și respectiv patru lieduri. În cel de-al doilea caiet 
rolul pianului este mult mai independent, apar scurte comentarii cu rol 
introductiv, de tranziţie şi concluziv. Aflat sub influenţa literaturii pianistice, 
Silvestri a folosit armonia ca principal mijloc de expresie.* Pe parcursul acestor 
pagini sunt evocaţi reprezentanţii liedului german, de la Schubert la Wagner sau 
Reger. Influenţa lui Mendelssohn și îndeosebi a lui Schumann se poate distinge în 
cântecele Sterne mit den goldenen Fiisschen (Stele cu piciorușe de aur) din caietul I și în 
Sie floh von mir (Fugi de mine) din caietul al II-lea. Ambianţa sonoră din acest ultim 
lied aduce aminte de Mahler și Richard Strauss.+ Tensiunea cromatică wagneriană 
şi elaborarea artizanală specifică lui Reger ilustrează măiestria tehnică a unui 
compozitor deja matur. Abordarea diferitelor stiluri componistice s-a realizat cu 
prisosinţă în anii de studii efectuaţi la Conservatorul din București cu profesorul 
Mihail Jora, devenit „părintele liedului — cântecului românesc”. Ca atare, filiația 
Wagner — Reger — Jora pare mai firească pentru 1934, anul „revizuirii” liedurilor. 

Nu se cunoaște data la care a avut loc prima audiție a acestui prim opus. 
Totuși, liedurile figurează într-un program de la Sala Dalles, din martie 1947, în 
interpretarea sopranei Arta Florescu și a pianistei Hilda Jerea. De asemenea, este 


1 Programul de sală publicat de Filarmonica din Bucureşti în 14 octombrie 1945 (dirijor Silvestri) 
menţionează „24 lieduri pe versuri de Heine și 16 alte lieduri”. Același lucru figurează și în biografia lui 
Silvestri apărută cu ocazia concertului oferit de Orchestra Radio cu ocazia aniversării a 20 de ani de la 
înfiinţarea Societăţii Compozitorilor Români, în 8 mai 1941. 

2 Caietul I: 1. Sie haben mich gequălet; 2. Mensch, verspotte nicht den Teufel; 3. Durch den Wald; 4. Bist du 
wirklich mir so feindlich; 5. Sterne mit dem goldnen Fiisschen; 6. Wie kannstdu ruhig schlafen. Caietul al II-lea: 
1. Berg und Burgen; 2. Der scheeidendeSommer; 3. Helena; Intermezzo (pian); 4. Sie folh von mir. 

3 O analiză stilistico-interpretativă a acestor lieduri a fost realizată de către Verona Maier, Constantin 
Silvestri. Lieduri op. 1 pe versuri de Heinrich Heine, ms., Bucureşti, 2010. 

4 Lavinia Coman, op. cit., p. 263. 

foarte probabil ca ele să fi fost prezentate în recitaluri de lied la Ateneul Român, în 
interpretarea sopranei Emilia Petrescu, acompaniată de însuși compozitorul. 

Din aceeași perioadă datează și lucrarea pentru cor mixt pe cinci voci cu 
acompaniament de pian Nacht und Traiime op. 2. nr.1 compusă în 1929, pe versuri 
de Matthăus von Collin. Ecouri romantice se regăsesc și în acest opus: caracter 
melancolic specific elegiei, agogică suplă și fraze largi. Armonia bogat cromatizată 
şi subtilitatea indicaţiilor dinamice clădesc tensiunea către o singură culminaţie. 
Zeno Vancea expune următoarele considerații privind acestă lucrare: 
„Surprinzătoare pentru un debutant e nu numai complexitatea armonică, dar și 
tratarea liberă a disonanţelor, efecte impresioniste îmbinându-se cu o certă notă 
expresionistă.”! Interpretarea acestei lucrări durează aproximativ 7 minute. Prima 
audiție publică a avut loc la sala Dalles din Bucureşti, la data de 24 noiembrie 1954, 
în interpretarea Cvartetului vocal al Filarmonicii bucureştene alături de basul 
Francisc Adorjan.? 

O altă lucrare pentru voce şi pian este ciclul de Cinci cântece pe teme 
bihorene, fără număr de opus. Partea de voce respectă cu stricteţe cântecul popular 
autentic preluat din culegerea lui Bela Bartok Cântece poporale din Bihor, cu 
numerele: I (66) — datat 8. VI. 1933; II (195) — datat 5. I. 1940; III (279) — 5. I. 1940; IV 
(299) — 8. I. 1940; V (242) fără dată. Acompaniamentul, în schimb, îmbracă în 
totalitate stilul personal al lui Silvestri (non-folcloric, intens cromatic). Datorită 
procedeului componistic de suprapunere stilistică, acestea se înrudesc cu Capriciile 
pentru orchestră de coarde op. 10, cu voce ad libitum — Capriciul op. 10 nr. 3. 
Manuscrisul se află la Muzeul „George Enescu” din București. 

În categoria compozițiilor vocale cu acompaniament de pian intră și cele 
Trei lieduri pe versuri de Rainer Maria Rilke op. 28 nr. 2, compuse în anul 1953. Acesta 
este de fapt şi ultimul opus din creaţia silvestriană, din câte se cunoaște până în 
prezent. Versurile fac parte din culegerea Die frohen Gedichte. Cele trei poeme sunt: 
Und ich ahne... — „Presimt că-ntr-a serii tăcere...”, Vor lauter Lauschen... — „În faţa 
iscodirii zgomotoase...” şi Manchmal geschiet... — „Se-ntâmplă uneori...”. Eugen 
Pricope descrie universul acestor lieduri: 


„...muzicianul caută, prin lente sunete de clape și șoptiri de silabe, prin 
introduceri «de atmosferă», «intermezzi», comentarii și postludii pianistice, 


1 Zeno Vancea, Creația muzicală românească. Sec. XIX-XX, vol. II, Editura Muzicală, Bucureşti, 1978, 
Constantin Silvestri, pp. 208-209. 

2 Eugen Pricope, Constantin Silvestri. Între străluciri şi...cântece de pustiu, p. 253. 

3 Cf. Lavinia Coman, Constantin Silvestri, p. 272, acest ciclu de cântece constituie varianta pentru voce și 
pian a celor Cinci capricii pentru orchestră op. 10 şi este numerotat op. 10 nr. 2. Totuși, vom observa în 
paragraful despre Capriciile op. 10 că Zeno Vancea menţionează o versiune pentru voce și pian a 
Capriciului nr. 3 op. 10, compus după melodia 44 din culegerea lui Bartók, ori în datele prezentate nu 
apare nici un cântec numerotat 44. 

esenţa fuziunii cu existenţa firii ce ne înconjoară, dorul umplerii fiinţei cu tot 
ce e în stare în afara sufletului, cu adierea nopţii care mângâie stejarii, casele, 
somnul...”. 


Prima audiție a celor Trei lieduri pe versuri de Rilke a avut loc în 10 
decembrie 1954 la Sala Dalles din Bucureşti, în interpretarea tenorului Constantin 
Stroescu.! Aceeași lucrare figurează în recitalul de creații româneşti susținut de 
soprana Arta Florescu și pianista Hilda Jerea în aprilie 1959 în fața publicului 
bucureștean. În cronica Adei Brumaru sunt consemnate trăsăturile de stil ale 
creaţiei: „Silvestri concepe liedul în sensul modern al tradiției mari a genului, 
izvorâtă din lirica germană (este vorba de o apropiere de liedul lui Gustav Mahler), 
şi izbutește o formulă personală, în același timp autentică și impresionantă.”? 
Cu acest ultim opus, vocea compozitorului a amuţit. Energia creatoare s-a 
redirecționat unilateral către activitatea concertistică a dirijorului celebru, extrem 
de solicitat. 


Lucrări orchestrale 


În ordine cronologică, primul opus orchestral îl constituie Jocurile populare 
româneşti din Transilvania op. 4 nr. 1, preluate din culegerile făcute de Bela Bartok în 
Bihor. Versiunea pentru orchestră figurează din anul 1929 și a fost editată de către 
Fundaţia pentru Literatură şi Artă. Ulterior, a apărut şi versiunea de sine stătătoare 
pentru pian la patru mâini, ce conţine un dans în plus, Joc din drâmboaie din 
Budureasa. Suita pentru orchestră este alcătuită din cinci dansuri: Cine în lume nu 
are..., ce are la bază o melodie din Beiuș, Mărunţțelul din Beiuș, Mărunţțelul din 
Delan, Mărunțelul din Leleşd și Cântec de joc din Beiuş. Cu privire la acestea, Eugen 
Pricope remarcă următoarele: „...pentru maniera lor și momentul în care au apărut, 
asemeni pieselor din Divertismentul rustic de Sabin Drăgoi (1928), Jocurile de 
Silvestri rămân certe valori antologice pe tărâmul lor, afirmate cu decenii înainte 
ca, printr-un Paul Constantinescu sau Achim Stoia, să se fi încetățenit la noi, 
în contextul necesităţii stringente a unor pagini orchestrale de maximă 
accesibilitate în mase, genul suitei de dansuri simfonice «populare», dar măiestrit 
prelucrate.”3 

Versiunea pentru orchestră a obținut mențiune în cadrul Concursului de 
compoziție „George Enescu” în anul 1932. Prima audiție a avut loc în 10 martie 1933 
la Ateneul Român, sub bagheta lui Theodor Rogalski. 


1 Eugen Pricope, op. cit., p. 284. 
2 Citat reprodus de Lavinia Coman în Constantin Silvestri, p. 283. 
3 Eugen Pricope, Constantin Silvestri. Între străluciri şi... cântece de pustiu, p. 266. 


163 


Spre deosebire de majoritatea compozitorilor români din prima jumătate a 
secolului XX, Silvestri a utilizat folclorul doar sporadic în creaţia sa. Cea mai 
reprezentativă lucrare în acest sens o constituie cele Trei piese pentru orchestră de 
coarde, op. 4 nr. 2, ce îşi datorează existența unei comenzi a Fondului Muzical al 
Uniunii Compozitorilor. Lucrarea datează din anul 1931 sau 1933! şi a fost 
revizuită în 1950, în etapa de maturitate componistică a lui Silvestri. Prima piesă 
este alcătuită din trei secțiuni Pesante-Scherzoso-Sostenuto, partea a doua Cantabile 
are la bază o doină plasată în formă de lied iar partea a treia, Vivace, revine la veselia 
rustică şi caracterul dansant redat în prima parte. În legătură cu sursele de 
inspiraţie ce au influențat conținutul acestor piese, părerile sunt împărțite. 
În programul de sală apărut cu ocazia primei apariţii publice bucureştene, 
se preciza că cele Trei piese pentru coarde sunt concepute pe teme bihorene.? John 
Gritten afirmă că Silvestri a recurs la caracterul popular, dar nu prin împrumutarea 
unor elemente existente deja în folclorul românesc, ci prin invenţii melodice și 
armonice prodigioase ce provin dintr-o imaginaţie fecundă.3 În monografia 
realizată de Eugen Pricope, o parte dintre cunoscători considerau că sursa de 
inspiraţie o constituie cele Trei piese de Corelli. În fapt, toate cele trei ipoteze sunt 
adevărate: compozitorul a recurs la teme din Bihor, însă prelucrarea acestora 
depășește cu mult forma originală. Cunoașterea tradiției muzicale naționale i-a 
permis întrebuințarea unui material propriu de factură folclorică. Deşi este cale 
lungă de la Corelli la Silvestri, compozitorul-dirijor s-a inspirat din muzica 
universală şi cu siguranţă a fost influenţat de repertoriul studiat şi promovat în 
concerte. 

Prima audiție a celor Trei piese op. 4 nr. 2 a avut loc în 7 ianuarie 1951 la 
Ateneul Român, sub bagheta autorului. 

Următorul opus orchestral îl reprezintă cele Cinci capricii pentru orchestră de 
coarde op. 10, cu voce ad libitum, dedicate „Domnului Jora”. Nu se cunoaște cu 
precizie anul în care au fost compuse, 1932-1934.5 Cert este faptul că în anul 1934 
această compoziţie îi aduce lui Silvestri pentru a doua oară o distincţie în cadrul 
Concursului de compoziție George Enescu: Premiul al II-lea. Prima audiţe românească 


1 Anul compunerii diferă în sursele consultate. În: John Gritten, op.cit., p. 243 „1932 sau 1933”, în: 
Lavinia Coman, op. cit., p. 270 apare 1933 iar Constantin lonescu-Vovu în anexa publicată în volumul 
Constantin Silvestri, compozitor şi interpret, Editura MediaMusica, Cluj-Napoca, 2014, p. 105, notează anul 
1931. 

2 Eugen Pricope, op. cit., p. 283. 

3 John Gritten, op. cit., p. 70. 

4 Eugen Pricope, op. cit., p. 282. 

5 În: John Gritten, op. cit., p. 243 apare notat anul 1934. Constantin lonescu-Vovu în anexa publicată în 
vol. citat, p. 105, notează „1932-33”. 

a Capriciilor pentru orchestră! a avut loc în 12 martie 1936 la Ateneu, în interpretarea 
Orchestrei Radio condusă de Mihail Jora. 

Cele Cinci capricii pentru orchestră nu au indicaţii de caracter sau mișcare, ci 
doar metronomice. Eugen Pricope formulează următoarele aprecieri: „Aici versul 
popular şi partida de canto clarifică asupra conținutului emotiv, de sentiment și 
idee al fiecărei părţi, în timp ce autorului îi rămâne liberă calea «improvizării 
orchestrale» (pe marginea textului) atât de colorat, de grăitor, încât, în cele din 
urmă, suita se poate dispensa de voce.”? Într-o scrisoare către Zeno Vancea, 
compozitorul Capriciilor relevă incoerența dintre jovialitatea liniei vocale şi 
puternicul sens tragic al textului: „am mizat pe ironia acestei incoerenţe ce devine 
grotescă. Vei vedea că lucrarea mea, cântată fără canto, va sta foarte bine în 
picioare prin ea însăși. În orice caz, e o încercare!”3 Ulterior, Zeno Vancea avea să 
remarce nepotrivirile din discursul muzical cauzate de „structura eminamente 
diatonică a melodiilor populare și înveşmântarea lor armonică-polifonă intens 
cromatică.”4 În prezent, materialul de orchestră (complet), fără partea vocală și fără 
partitură, poate fi găsit la Muzeul Enescu. 

Zeno Vancea menţionează o versiune pentru voce şi pian a Capriciului nr. 3 
op. 10, cu titlul Hai Lili, compus după melodia 44 din culegerea lui Bela Bartok de 
Cântece poporale din Bihor (1913).5 Partitura nu este publicată. Interesant este faptul 
că partea instrumentală a constituit ulterior — redusă la două voci — secțiunea de 
deschidere a părţii a I-a Scherzo din Sonata breve a due voci pentru clarinet şi fagot 
(sau violoncel), violă (sau vioară) şi violoncel sau pentru pian solo op. 13 nr. 2. 

Despre suita de balet intitulată Triptic nu se cunosc prea multe. De fapt, 
această lucrare este menţionată doar de biograful Eugen Pricope şi de profesorul 
Constantin lonescu-Vovu în catalogul cu opere de Silvestri.” Suita a fost compusă 
în anul 1936. În prezent, din aceasta există doar partea I, Nașterea, care ne trimite cu 
gândul la Crăciun. Partitura completă a părții întâi cuprinde 25 de pagini și poate fi 
găsită la Muzeul „George Enescu”. Părţile II-III lipsesc. 


1 Doar trei din cele cinci Capriciide Silvestri au fost interpretate la data de 12 martie 1936 la Filarmonica 
din București. Versiunea interpretativă nu a inclus vocea. În: Eugen Pricope, op. cit., p. 269. 

2 Eugen Pricope, op. cit., p. 268. 

3 În: John Gritten, op. cit., p. 72. 

4 Zeno Vancea, Creația muzicală românească. Sec. XIX-XX, vol. II, p. 213. 

5 Zeno Vancea constată următoarele: „Judecând după ce de-al treilea Capriciu (al cărui manuscris se află 
în posesia noastră), lucrarea a fost scrisă inițial pentru voce şi pian și orchestrată ulterior.”, în: Creația 
muzicală românească. Sec. XIX-XX, vol. II, p. 213. În prezent, unicul exemplar existent al acestei versiuni 
pentru voce și pian, Hai lili, se află în posesia prof. Constantin lonescu-Vovu. 

6 Eugen Pricope, op. cit., p. 269. 

7 Catalogul alcătuit de prof. Constantin lonescu-Vovu poate fi consultat în articolul Silvestri inedit, 
publicat în volumul Constantin Silvestri, compozitor și interpret, Editura MediaMusica, Cluj-Napoca, 2014, 
pp. 105-107. 

Din perioada anilor 1934-1936 datează două concerte pentru orchestră de 
coarde: Concerto grosso op. 14 nr. 1 și Concerto grosso op. 14 nr. 2.1! Ambele concerte 
sunt compuse din trei părți. Primul dintre acestea debutează cu Allegro molto 
(Allegro giusto în unele ştime), urmat de Adagio și în final Presto. Indicaţiile 
compozitorului pentru op. 14 nr. 2 sunt: Andante moderato (malinconico) — più mosso, 
Intermezzo con moto şi Adagio lamentoso. Această ultimă parte figurează în 
programul Filarmonicii bucureștene din 9 februarie 1942 ca primă audiție, sub 
bagheta autorului. Nu se cunosc prea multe despre aceste două concerte, dar ele 
apar în enumerările operelor silvestriene redate de Eugen Pricope?, John Gritten? și 
Constantin lonescu-Vovust. 

Concertele grossi op. 14 se găsesc la Muzeul Enescu din București, doar sub 
formă de știme, în formă completă și lizibilă. Ambele partituri au fost reconstituite 
încă din anii '90 de către compozitorul Csíki Boldizsár din Târgu Mureş și au fost 
incluse în cadrul Festivalului Silvestri organizat de Filarmonica târgu-mureşeană 
(prin anii 1993-1994), în a cărei bibliotecă se găsesc în prezent. 

În catalogul operelor de Silvestri alcătuit de Constantin lonescu-Vovu, în 
dreptul numărului de opus 17 figurează Preludii și fugi pentru orchestră. Opus 17 nr. 
1 apare consemnat ca Preludiu şi fugă la patru voci pentru orchestră de coarde. Nu se 
cunoaşte dacă lucrarea fost cântată vreodată, dar materialul complet se află în 
posesia Muzeului „George Enescu”. 

În mod surprinzător, există și un op. 17a nr. 1 care îi revine unui Concert 
pentru orchestră mare structurat în patru părți: Introduzione, Preludio, Intermezzo și 
Fugă. Lucrarea este finită, iar materialul complet de orchestră a fost descoperit 
recent de către Constantin lonescu-Vovu în Biblioteca muzicală a Filarmonicii din 
Târgu-Mureș. Fără posibilitatea de a compara Preludiul, Fuga este identică tematic 
cu cea pentru coarde. Întrebarea firească este dacă acestea constituie proiecte 
diferite sau ne aflăm în fața unor alternative încercate pentru a determina execuția 
lucrărilor. În lipsa unei partituri generale, e dificil de urmărit traseul tematic, 
pentru a putea stabili identitatea sau diferenţele variantelor. Materialul de 
orchestră este în schimb complet iar semnele de pe știme vin în sprijinul ipotezei că 


1 Cf. Eugen Pricope, op.cit., p. 271: „Opus 13 fusese rezervat pentru trei Concerti grossi.” Nu se știe unde 
ar putea fi cel de-al treilea. 

2 Eugen Pricope, Constantin Silvestri. Între străluciri și... cântece de pustiu, p. 271. Pricope menţionează trei 
Concerti grossi, trecute la opus 13. John Gritten, în op. cit., p. 243, notează la opus 13 nr. 1 un Cuartet 
pentru suflători compus în 1935 iar la opus 13 nr. 2, după cum adaugă şi Pricope, figurează Sonata breve a 
due voci, compusă în 1938, revizuită în 1957. 

3 John Gritten, A Musician Before His Time: Constantin Silvestri, conductor, composer, pianist, Anexa cu 
opera lui Silvestri de la pagina 243. 

4 Constantin lonescu-Vovu, Silvestri inedit, publicat în volumul Constantin Silvestri, compozitor și interpret, 
pp. 98-99. 

acesta a fost executat, probabil chiar în Târgu Mureş. O reconstituire a partiturii nu 
este doar posibilă, ci şi indicată. 

Opus 17a nr. 2 este binecunoscuta Toccata (preludiu și fugă) pentru orchestră 
mare. Această lucrare nu poate fi datată cu precizie. Versiunea inițială pentru pian 
se presupune că a fost compusă în perioada 1937-1938.! Se pare că ar fi făcut parte 
din proiectul unui balet ce avea la bază un libret de Ion Marin Sadoveanu și care ar 
fi purtat titlul de Metamorfoze. Versiunea pentru pian ar fi cuprins o Introducere, 
patru Preludii şi fugi şi trei Intermezzi cu rol de legătură.? Pe de altă parte, 
muzicologul Zeno Vancea, în analiza creației lui Silvestri, vorbeşte despre existența 
a trei Preludii şi fugi, a Introducerii şi a unui Intermezzo. De notat este faptul că Zeno 
Vancea este singurul ce a intrat în posesia unei pagini autografe de Silvestri, cu 
temele unui ciclu de trei Preludii şi fugi pentru pian op. 17 (fără alt titlu). Astăzi 
singurele exemple rămase din versiunea pentru pian solo sunt publicate în 
volumul al doilea din Creația muzicală românească, sec. XIX-XX, apărut la Editura 
Muzicală din Bucureşti în 1978. Lucrarea a fost orchestrată ulterior, între anii 1938- 
1940. Cel mai probabil, prima audiție a Preludiului a avut loc în 8 mai 1941 la 
Ateneul Român în interpretarea Orchestrei Simfonice Radio și a fost inclusă într-un 
concert de muzică românească susținut cu ocazia aniversării a 20 de ani de la 
înființarea Societăţii Compozitorilor Români.? Toccata pentru orchestră mare se pare 
că figurează în primă audiție într-un concert oferit de Orchestra Filarmonicii 
condusă de maestrul Enescu, în 23 aprilie 1945, la Ateneu. Compozitorul Ion 
Dumitrescu, prezentând programul, consemna: „[Toccata, n.a.] a fost scrisă pentru 
pian în 1938 şi orchestrată. Este o fugă monotematică, după modelul fugii clasice a 
lui Bach, care se dezvoltă pe șase voci. Factura ritmică, de o noutate izbitoare, 
armonia inedită şi orchestrația plină de vervă fac din această piesă una din cele mai 


1 „Lucrarea iniţială, scrisă ca o schiță pentru pian a fost terminată în 1938.”, Theodor Bălan citat de 
Eugen Pricope în op.cit., p. 272. În aceeaşi monografie, autorul adaugă: „Comentând un microrecital 
Silvestri (...), Ciomac, asemeni recenziei făcute de Cella Delavrancea, menţiona Toccata elogios. Era în 
ianuarie 1937. Piesa exista sub forma pianistică mai înainte de 1938! Și de 1937? Să admitem că ea a fost 
«compusă» în sens orchestral în 1939? Sau 1940?”, p. 274. 

2 Informaţiile oferite de Theodor Bălan și redate de Pricope în op. cit., p. 272-273, sunt puse sub semnul 
întrebării de acesta din urmă: „...știut fiind stereotipul orânduirii preludiu-fugă, cum trebuia să facă acei 
intermezzi «legătura între cele patru fugi»? sărind oare peste preludiu? Devenind ei înșiși preludii, 
separând și dispersând deci aceste introduceri, adică preludiile?”. Trei dintre aceste preludii au fost 
interpretate de Silvestri la pian în 5 februarie 1940, la Radio. 

3 Eugen Pricope, op. cit., p. 78. Am notat „cel mai probabil” deoarece nu este specificat care Preludiu ar fi 
avut premiera în 8 mai 1941. Date fiind informațiile disponibile cu privire la toate Preludiile pentru 
orchestră compuse de Silvestri, cel mai probabil acesta din Toccata pentru orchestră ar fi fost inclus în 
program. 

reușite ale autorului.”! Nu știm dacă această apariție a inclus sau nu și Preludiul, 
despre care nu se menționează nimic. În anul 1955, Toccata a fost reorchestrată cu 
adăugiri şi a cunoscut un nou Preludiu. Prima audiție în forma definitivă a avut loc 
în noiembrie 1956. Silvestri o considera: „un fel de balet, cu un subiect mai degrabă 
tragic şi dramatic decât strălucitor. Chiar dacă la prima audiție pare o piesă de 
bravură, de fapt nu este. Este o piesă cu care se poate începe sau încheia un 
concert.”? Cu altă ocazie, compozitorul a explicat geneza acesteia: „Când am 
compus Toccata pentru orchestră, eu am vrut să redau un sentiment de vivacitate, 
monumentalitate şi voioşie, în pofida canoanelor precise ale acestui gen, dinainte 
stabilite, pe care nu le-am urmat în chip dogmatic.”5 Autorul a luat drept model 
Arta fugii de Johann Sebastian Bach. Materialul întrebuințat provine din muzica 
populară românească iar orchestraţia a fost realizată în maniera tradițională a 
muzicii simfonice românești. Preludiul evocă spiritul dansurilor din Transilvania 
iar subiectul Fugii se apropie de stilul unei melodii de dans din Ardeal. Lucrarea 
este un model de creaţie autentică şi nu e de mirare faptul că în anii 1940 
personalități precum Alfred Alessandrescu, Emanoil Ciomac și chiar Ionel Perlea 
au considerat-o „neortodoxă”, „haotică şi incoerentă”. Totuşi, criticii americani 
şi-au exprimat aprecierea față de această lucrare inclusă de dirijorul Silvestri în 
programul concertelor din Chicago şi Philadelphia în anul 1960: „un extraordinar 
studiu de perseverenţă și intensitate; extrem de complex; o compoziţie bine 
alcătuită”. Toccata a impresionat prin ritmica percutantă, densitatea disonanţelor, 
politonalitate și spirit avangardist. Autorul a obținut succese răsunătoare în cele 
mai importante centre muzicale: Paris, Berlin, Londra, Praga, Moscova, Budapesta, 
la Tokyo, la Portsmouth şi Bournemouth. Preludiul şi fuga op. 17a nr. 2 a fost 
tipărită în anul 1958 de către Editura Muzicală a Uniunii Compozitorilor și ulterior 
de către editura Salabert din Paris. 

Din Tripla fugă la trei voci op. 17 nr. 3 a rămas doar o schiță. În cercetarea 
realizată de profesorul Constantin lonescu-Vovut sunt redactate trei teme din 
versiunea pentru pian a acestei lucrări, preluate din autograful lui Zeno Vancea. 
Nu se cunosc alte informații cu privire la existența operei integrale. 


1 Eugen Pricope, Constantin Silvestri. Între străluciri şi... cântece de pustiu, Editura Muzicală, Bucureşti, 
1975, p. 274. 

2 În: John Gritten, op. cit., p. 74. 

3 Constantin Silvestri, În jurul problemei formei şi conținutului în muzică, articol în revista Flacăra din 29 
iulie 1950. Citat preluat de Lavinia Coman, Constantin Silvestri, p. 275. 

+ Constantin lonescu-Vovu, articolul Silvestri inedit publicat în volumul Constantin Silvestri, compozitor şi 
interpret, pp. 97-98. 

Metamorfoze pentru orchestră mare op. 18! este un titlu mult discutat, în 
diferite asocieri. Partitura există într-o formă incompletă (și neutilizabilă) la 
Muzeul Enescu din București. Pe pagina de titlu sunt trecute patru părți: Sinfonia 
(Ouverture) — 11 minute, Sarabanda (Adagio) — 13 minute, Intermezzo (Scherzo-Trio cu 
caracter de Gigue) — 9 minute, Finalul — Passacaglia — 13 minute. În realitate, singura 
parte ce există este Passacaglia, cu cca. 600 de măsuri finisate în partitură, dar 
neterminată. Constantin lonescu-Vovu adaugă: „În josul partiturii apare şi o 
versiune la două piane, mai lungă cu cca. 70 de măsuri dar tot incompletă (...). 
Celelalte părți cu titluri notate nu există. Planul, cu proporţii prevăzute amănunțit, 
pare a confirma ipoteza expusă mai înainte, referitor la anticiparea sau proiectarea 
unor creaţii ulterioare.”? 


Muzică de cameră 


Muzica de cameră este foarte bine reprezentată în creația compozitorului 
printr-un număr de cca. 15 lucrări. Din păcate, mai mult de jumătate din numărul 
acestora există doar sub formă de schiţe în Fondul de Manuscrise Silvestri de la 
Muzeul Enescu din București — sau au dispărut fără urmă. 

Acesta pare a fi şi cazul Sonatei I pentru pian și violoncel op. 12, compusă în 
1935 şi distinsă în anul 1937 cu Premiul I Enescu. Lucrarea figurează în indexul 
alcătuit la Bournemouth de însuși compozitorul, dar manuscrisul nu se găseşte 
nicăieri. Se pare că partitura ar fi fost arsă de Silvestri, într-un acces de disperare și 
nemulțumire. Printre lucrările distruse atunci se numără: Sonata pentru violoncel, 
Sonata pentru clarinet şi fagot, un trio pentru suflători, un cvartet, un cvintet, 
ş.a.m.d.3 

Cvartetul pentru instrumente de suflat din lemn op.13 nr. 1, cu titlul 
Holzblăserquartett, poartă dedicația „Herrn Mihail Jora zugeeignet” şi este datat în 
22. VI - 5. IX. 1935. Prima audiție a avut loc la Viena la 27 mai 1936, iar la București 


1 John Gritten, în indexul lucrărilor silvestriene nu notează nimic în dreptul numărului de opus 18. 
Totuși, Metamorfozele pentru orchestră sunt consemnate la opus 18 de către Constantin lonescu-Vovu în 
anexa cu opera lui Silvestri publicată în volumul citat, la Cluj în 2014. Tindem să acordăm credit datelor 
oferite de prof. lonescu-Vovu, deoarece acesta a consultat manuscrisul aflat la Muzeul Enescu din 
București. 

2 Constantin lonescu-Vovu, articolul Silvestri inedit publicat în volumul Constantin Silvestri, compozitor şi 
interpret, p. 101. 

3 Silvestri îi mărturisea lui Zeno Vancea despre lucrările distruse într-o scrisoare datată în martie 1940. 
În: John Gritten, op. cit., p. 80. 

în 7 noiembrie 1988.! Copia manuscrisului i-a fost încredințată profesorului 
Constantin lonescu-Vovu, alături de Sonata pentru flaut şi pian op. 23 nr. 2, ambele 
nefinalizate de către compozitor. Cvartetul este alcătuit din trei părţi: I- Agitato, II 
— Adagio lamentoso e con gran effetto, ITI — Pesante. Finalul prezintă două variante: „în 
prima versiune autorul tăiase (probabil înaintea execuției) pasaje întinse, care 
modifică esențial proporţiile; drept care a scris după prima execuţie în Austria o 
nouă variantă, aceasta din urmă încă neexecutată.”? lonescu-Vovu a primit odată 
cu partiturile și împuternicirea scrisă de a le definitiva și de a le publica. În toamna 
anului 2013 Editura MediaMusica a Academiei de Muzică „Gheorghe Dima” din 
Cluj-Napoca a iniţiat editarea lucrării într-o ediţie critică îngrijită de Constantin 
Ionescu-Vovu.* 

Sonata pentru flaut şi pian op. 23 nr. 2 datată 20 iulie 1942 nu a fost 
terminată. Partitura de pian este incompletă iar partea a II-a nu prezintă indicații 
de dinamică şi agogică. Odată ajunsă în posesia lui Constantin lonescu-Vovu, 
aceasta a fost completată și finalizată. Într-o formă provizorie, sonata a fost 
prezentată în public în anul 1988 de către flautistul Vasile Mihaly și pianistul Sorin 
Petrescu în Studioul Ateneului Român din București.+ Ulterior a fost orchestrată de 
acelaşi Sorin Petrescu și, sub titlul de Concert pentru flaut şi orchestră, a fost 
executată în primă audiție de Ion Bogdan Ștefănescu și Orchestra Naţională Radio 
la 1 februarie 2013. Realizatorul transcripţiei relatează: 


„Compusă în anul 1942, readusă la lumină 45 de ani mai târziu graţie soției 
autorului, cântată o singură dată în concert, îngrijită de pianistul Constantin 
Ionescu-Vovu, așteptând încă publicarea, opera în cauză relevă spiritul ludic 
al fenomenului Silvestri, bine cunoscut, dar poate nicicând atât de subtil 
instalat în toate straturile conceptuale... Purtat de curentul neoclasic, fluxul 
sonor întâlnește cu ingeniozitate aluzia folclorică în structura melodică a 
mișcărilor extreme și în structura ritmică (omogen-eterogen) a mișcării 
mediane. Silvestri folosește limbajul atonal ca partener de dialog cu 
inflexiunile modale tipic românești și cu parcursuri diatonice de o naivitate 
copilărească, regizată cu rafinamentul maturității creatoare. În ascensiune sau 
suprapunere, cele trei facturi compun [...] o desfășurare alertă. Transpunerea 


1 Constantin lonescu-Vovu, articolul Silvestri inedit publicat în volumul Constantin Silvestri, compozitor şi 
interpret , p. 96. Prima audiție nu a avut loc „abia în iunie 1993” la Bournemouth, după cum notează 
John Gritten în monografia britanică citată, p. 71. 

2 Constantin lonescu-Vovu,op. cit., p. 96. 

3Covartetul op. 13 nr. 1 a şi fost executat în cadrul Festivalului Toamna muzicală clujeană, în 2013. 

4 Sorin Petrescu a fost student la clasa de pian a profesorului Constantin lonescu-Vovu la Universitatea 
de Muzică din Bucureşti. Prin intermediul acestuia a intrat lonescu-Vovu în posesia Cvartetului pentru 
suflători de lemn op. 13 nr. 1și a Sonatei pentru flaut şi pian op. 23 nr. 2. 

orchestrală este un omagiu adus marelui compozitor și o încercare de a face 
cunoscută această lucrare unui public cât mai larg.”! 


La sfârșitul anului 2013 şi această sonată a fost preluată de către Editura 
MediaMusica a Academiei de Muzică „Gheorghe Dima” din Cluj în vederea 
purblicării imediate. 

Revenind la ordinea cronologică a enumerării noastre, lucrarea camerală 
cu opus 13 nr. 2 este Sonata breve a due voci pentru clarinet și fagot (sau violoncel), 
violă (sau vioară) şi violoncel sau pentru pian solo, datată 3-12 aprilie 1938 și 
revizuită în septembrie 1957. Conform informaţiilor prezentate de biografii Eugen 
Pricope? şi John Gritten3, această lucrare îi este dedicată lui Zeno Vancea. Totuşi, 
manuscrisul original consultat de Constantin lonescu-Vovu nu cuprinde această 
dedicație, fiind posibil să fie o dedicație de exemplar. 

Inscripţia de pe frontispiciul manuscrisului privind posibilele versiuni 
interpretative denotă mai degrabă absența unei execuţii publice până la acel 
moment. În ciuda premiilor obţinute și a reputației construite, lucrările silvestriene 
nu erau căutate de interpreți. În calitate de pianist, el a fost nevoit de nenumărate 
ori să își prezinte propriile lucrări pentru a le face cunoscute. În mod cert, prima 
audiție absolută a lucrării a constituit-o versiunea pentru pian în interpretarea 
compozitorului. Cel mai probabil, prima audiție a sonatei în versiunea pentru 
clarinet și violoncel a avut loc abia în 7 august 1976 la Bucureşti, în interpretarea lui 
Aurelian Octav Popa şi Cătălin Ilea.+ Destinația inițială a Sonatei breve este pentru 
două instrumente de suflat — clarinet şi fagot (sau violoncel). Constantin Ionescu- 
Vovu, editorul Pieselor pentru pian de Silvestri menţionează că în original vocea 
superioară este scrisă în transpoziţie în si bemol iar vocea gravă apare pe alocuri în 
cheia de tenor. Acest lucru nu este cunoscut de interpreţi, deoarece editarea sonatei 
există doar în versiunea pentru pian. În acest sens, ar fi binevenită și editarea 
versiunii originale pentru formaţie camerală. 

Op. 13 nr. 3 se pare că îi revine unei alte lucrări camerale, presupus, Trio 
pentru sulfători. O ştimă de clarinet op. 13 nr. 3, fără alt titlu şi nedatată, există la 
Muzeul „George Enescu”. Aceasta conţine două părţi scrise cu cerneală, 15 pagini, 
text clar, revizuit, aparent finit, dar fără indicaţii de tempo, dinamică sau 
articulaţie. În pauze apare notat şi un oboi, de aici prezumția unui Trio pentru 
suflători. Partitura şi celelalte ştime lipsesc. 


1 Lavinia Coman, Constantin Silvestri, p. 277. Citat reprodus din textul mansucris din 2012. 

2 Eugen Pricope, Constantin Silvestri. Între străluciri şi... cântece de pustiu, p. 287. 

3 John Gritten, A Musician Before His Time: Constantin Silvestri, conductor, composer, pianist, p. 243. 

4 Înregistrarea realizată la Radio București există încă și este inclusă pe albumul „Constantin Silvestri, 
compozitor și dirijor”, colecţia RadioLegende, lansat de Editura Casa Radio în 2013. 

Silvestri figurează pentru a treia oară pe lista Premiilor George Enescu în 
anul 1936, cu Cvartetul de coarde op. 16 nr. 1. A fost publicat în 1939 şi a cunoscut 
prima audiție în anul următor. Nina Cassian, în revista Rampa, menţionează acest 
cvartet inclus în programul unui concert condus de Silvestri în iarna anului 1946 la 
Ateneu: „Publicul a încercat cu disperare să pătrundă tainele muzicii, dar şi cea 
mai intensă concentrare a fost insuficientă pentru înțelegerea sensului atât de 
ascuns... Puţini sunt cei care pot aprecia concepţiile muzicale profunde ale 
compozitorului Silvestri.”! Primirea critică de care se „bucurau” compoziţiile 
silvestriene l-a dezamăgit pe autorul lor, care pare că se afla cu un pas înaintea 
timpului său. Este posibil ca și acest cvartet să fi fost distrus de Silvestri, alături de 
Sonata pentru pian şi violoncel op. 12. Totuşi, scrisoarea adresată lui Zeno Vancea în 
care autorul menţionează acest lucru este datată în 1940, iar recitalul de care am 
pomenit a avut loc în anul 1946. Ca atare, partitura exista şi după accesul de 
disperare ce l-a determinat să-şi ardă propriile lucrări. Cvartetul de coarde op. 16 
nr. 1 figurează în indexul creaţiei silvestriene, dar manuscrisul nu a apărut până în 
prezent. 

Sonata breve op. 13 nr. 2 marchează începutul perioadei de creație camerală 
a lui Silvestri cu un caracter prin excelență neoclasic, abordare stilistică ce s-a 
impus până în 1944, anul compunerii Cântecelor de pustiu op. 27 nr. 1 şi a Cvartetului 
pentru coarde op. 27 nr. 2. Zeno Vancea precizează că această categorie include „nu 
numai lucrări scrise în formele și maniera contrapunctică a barocului [...] ci şi în 
sensul mai larg al concepţiilor estetice ale acelui curent născut ca o reacţie 
împotriva expresionismului, urmărind un mod de exprimare mai simplu, mai 
puţin încărcat de tensiunea emoţională a muzicii post-romantice.”? 

Din perioada anilor 1939-1944 datează alte opt lucrări camerale aparţinând 
lui Silvestri. Prima dintre acestea este Sonata pentru oboi (ad. lib. vioară, flaut, clarinet 
în do) şi pian, op. 19 nr. 1, datată în 1939, scrisă special pentru cea de-a VII-a ediţie 
a Bienalei de Muzică Contemporană de la Veneţia. Această lucrare se deosebește 
de tiparul clasic al sonatei prin numărul mare de teme întrebuințat și lipsa unei 
tonalități precise, după cum demonstrează profesorul și oboistul Aurel Marc în 
articolul dedicat Sonatei pentru oboi și pian op. 19 nr. 1.4 Prima parte, Tempo di 
scherzo, se caracterizează prin umor și mișcare. Partea a doua, Rubato, de factură 


1 În: John Gritten, op. cit., p. 73. 

2 Zeno Vancea, Creația muzicală românească. Sec. XIX-XX, vol. II, p. 215. 

3 Prima editare a lucrării a fost realizată de Silvestri: „..asta a fost prima mea încercare, dar și reușită, în 
materie de cartografie muzicală.” În: Constantin Silvestri, compozitor şi interpret, articolul Sonata pentru 
oboi şi pian op. 19 nr. 1 în creația camerală silvestriană, autor Aurel Marc, pp. 41-42. 

4 Articolul Sonata pentru oboi și pian op. 19 nr. 1 în creația camerală silvestriană semnat de prof. Aurel Marc 
estepublicat în volumul Constantin Silvestri, compozitor și interpret, Editura MediaMusica, Cluj-Napoca, 
2014, pp. 40-56. 

romantică, conţine fraze lungi de mare expresivitate. Partea a II-a, Rondo, are 
caracter rustic dat de utilizarea semnalului de bucium! atât ca inserție în tema de 
rondo, cât şi separat. Din relatările lui Silvestri, se pare că lucrarea ar fi fost 
interpretată în primă audiție românească la Radio în 5 iunie 1939. Totuşi, într-o 
cronică din 14 februarie 1940, Mihail Jora îi face următoarea sugestie în urma 
primei audiții a sonatei: „Învinuirea ce i-am putea aduce e doar că a încredinţat 
oboiului partea concertantă a sonatei. Socotim că sonoritatea violinei ar fi mai 
potrivită cu conţinutul muzical al lucrării, care ar îndulci unele asprimi pe care 
registrul acut al oboiului le scoate la iveală, în ciuda măiestriei oboistului 
Fuhrmann, care a executat sonata împreună cu autorul.”? Probabil că aceasta a 
rămas sub titlul de Sonata pentru oboi, sau vioară, sau flaut, sau clarinet şi pian în urma 
sfatului primit de la profesorul său. 

Ca factură şi perioadă componistică, Sonata a I-a pentru violină și pian 
op. 19 nr. 3 este rudă cu Sonata pentru oboi şi pian op. 19 nr. 1. Spre deosebire de 
caracterul linear-tonal regăsit în opus 19 nr. 1, Sonata op. 19 nr. 3 prezintă mari 
salturi intervalice. Compusă în 1940, a cunoscut prima audiție în 12 mai 1941, la 
Ateneul Român, în interpretarea lui George Enescu acompaniat la pian de Silvestri. 
Partea are formă de sonată și prezintă în încheiere o concluzie exuberantă. Partea 
a doua apare îngândurată, învolburându-se pe parcurs. Finalul este un Rondo 
precedat de o introducere cu revalorificări ciclice. Sonatele op. 19, tipărite de Editura 
de Stat pentru Literatură și Artă, pot fi găsite la biblioteca Universităţii Naţionale 
de Muzică din București. 

Următoarea lucrare camerală este un Cvartet pentru vioară, oboi, clarinet 
și violoncel op. 20, compus în 1940 și menţionat de John Gritten şi Constantin 
lonescu-Vovu în cataloagele cu lucrări silvestriene amintite deja. Se pare că 
manuscrisul nedatat se află la Muzeul „George Enescu”, iar pe unele pagini apare 
notat op. 21. Partitura nu există, însă ştimele sunt scrise clar. Părţile I-II sunt 
complete; partea a III-a (grafic înșelătoare, nefiind datată ca atare, cf. C. Ionescu- 
Vovu) este completă ca note, dar cu indicaţii dinamice şi de articulaţie notate 
numai pe prima pagină a fiecărei știme. Un început de parte a IV-a apare doar la 
vioară și la violoncel (Introducere 34 măsuri + Allegro incomplet). Părţile I-III se 
pot executa, după completarea indicaţiilor lipsă. 

Sonata pentru harpă op. 21 nr. 1 datează din iulie 1940. Multă vreme s-a 
crezut că prima audiție a avut loc abia în 13 noiembrie 1965 la Wigmore Hall în 
interpretarea harpistului spaniol Nicanor Zabaltta. Din scrisorile lui Silvestri redate 


1 Tema Rondo-ului construită pe semnal de bucium din repertoriul pastoral, aparține culegerii lui Bela 
Bartók, Romanian Folk Music I din 1912, p. 655. 
2 Ziarul Timpul, II, 1000, 14 februarie 1940, p. 2, citat reprodus de Ioana Raluca Voicu-Arnăuţoiu în 
Constantin Silvestri. Biografie necunoscută, p. 26. 

de Viorel Cosma în Revista Muzica nr. 1/2010, aflăm că premiera avusese loc cu 
mult timp înainte, la Bucureşti, în interpretarea harpistei Rozalia Bulacu Savin. 
Părţile componente sunt: Cantando e rubato, Pensieroso-nostalgico (in Lesbos) şi 
Brillante ma con innocenza. Sonata opus 21 este tipărită de Editura Schott din Mainz. 

Sursele biografice consultate prezintă informaţii diferite în dreptul 
opusului 22. Eugen Pricope menţionează aici Sonata a I-a pentru violoncel și 
pian op. 22 nr. 1 şi Sonata pentru clarinet și pian op. 22 nr. 2, prezentate în primă 
audiție în 27 februarie 1942. Constantin lonescu-Vovu trece „necunoscut” la opus 
22, dar în paranteză preia informaţiile oferite de Pricope, cu următoarele 
completări: „prima audiție din 1942 se poate să îl fi avut pe I. Fotino la violoncel și 
pe C. Metani la clarinet”. John Gritten notează în catalogul operelor silvestriene 
Sonata pentru fagot şi pian op. 22, compusă în 1941. Conform datelor oferite de 
John Gritten, Sonata a doua pentru clarinet și pian, amintită mai sus, figurează ca 
opus 23 nr.1 şi împarte același număr de opus cu Sonata pentru flaut şi pian op. 23 
nr. 2. Informaţiile prezentate nu se exclud cu totul. Într-o scrisoare către Zeno 
Vancea, datată 14 mai 1942, Silvestri relatează: „Vara trecută am compus o Sonată 
pentru fagot şi pian şi o alta pentru clarinet și pian, iar de atunci am amuţit.”! ca 
atare, lucrările au fost scrise în același an, 1941. Manuscrisele sonatelor opus 22 nu 
au apărut până acum. 

Din anul 1944 figurează Cvartetul pentru coarde op. 27 nr. 2. Și de această 
dată anul compunerii diferă în sursele consultate: 19442 sau 1947.5 Prima audiție ar 
fi avut loc în anul 1955.4 Construit după rigorile clasice, Cvartetul nr.2 este 
contemporan în stil şi conţinut. Scriitura este mai puțin încărcată decât în lucrările 
anterioare. Zeno Vancea observă simplitatea și claritatea mijloacelor armonice, 
plasticitatea liniei melodice și supleţea polifoniei. Partea întâi, allegro de sonată, se 
caracterizează prin zbucium și pasiune și dezvoltă două teme, pe baza unei celule 
generatoare. Tema I rememorează melodia vocală din Nacht und Traiime op. 2 şi 
revine, în manieră ciclică, în finalul lucrării. Motivul inţial se regăsește şi în partea 
mediană, Scherzo cu trio ce debordează de veselie iar ultima parte, Adagio, este un 
admirabil cânt nostalgic. Partitura a fost publicată de Editura Muzicală și Salabert. 

Ultima lucrare camerală, Cvartetul nr. 3 pentru coarde op. 27 nr. 3 îşi 
datorează existența unei comenzi a Fondului Muzical al Uniunii Compozitorilor. 
Date contradictorii apar nu doar în privinţa anului în care a fost compus, 19485 sau 


1 Scrisoarea este reprodusă de John Gritten în op. cit., p. 80. 

2 John Gritten, op. cit., p. 244 și Zeno Vancea, op. cit., p. 223. 

3 Eugen Pricope, op. cit., p. 281 și Constantin lonescu-Vovu, op. cit., p. 107. 
4 Constantin lonescu-Vovu, op. cit., p. 107. 

5 John Gritten, op. cit., p. 244. 

1952!, ci şi cu privire la componenţa lucrării. John Gritten adaugă în dreptul 
opusului 27 nr. 3 „părţile 3 şi 4”, ca atare, în forma completă, Cvartetul ar avea 
patru părți. Pe de altă parte, Zeno Vancea, care redă şi un exemplu muzical din 
partitură, precizează că acest cvartet este monopartit și se prezintă în caracterul 
unui Scherzo.? Conform precizărilor făcute, pentru prima dată în creaţia lui Silvestri 
se observă influenţa lui Bartók în structura melodică, armonică și ritmică. Dincolo 
de aceste informații, manuscrisul nu se găseşte nicăieri. 


Lucrări pentru pian 


În catalogul operelor silvestriene, lucrările pentru pian ocupă un loc 
semnificativ, printr-un număr de alte cinsprezece piesece se adaugă versiunilor 
pianistice ale unor lucrări orchestrale, deja amintite. Dintre acestea, doar zece au 
fost tipărite de către Editura Muzicală a Uniunii Compozitorilor în culegerea 
intitulată Piese pentru pian: primul volum cu operele de tinereţe (op. 3, 4 și 6) a 
apărut în 1973, iar cel de-al doilea — cu sonatele și ciclurile expresioniste (op. 13 — 
op. 28) a fost publicat în 1979, ambele ediţii aflate sub îngrijirea prof. Constantin 
lonescu-Vovu. Editura Salabert din Paris a reprodus cele două volume în anul 
1983. 

Restul de cinci lucrări sunt menţionate în diferite surse, în biografiile 
compozitorului sau în cronici de concert, însă manuscrisele nu au apărut până 
acum. Acestea sunt: 


- Variațiuni pe o temă de Paganini pentru pian; 

- o prelucrare pentru două piane a suitei Petrușka de Stravinsky; 
- Mica Suită pentru pian, scrisă în 1934; 

- Passacaglia pentru pian, scrisă probabil în 1938; 

- Sonata a III-a pentru pian op. 24 nr. 1. 


Variaţiunile și prelucrarea suitei Petrușka sunt doar trecute în revistă de 
către Eugen Pricope în monografia Constantin Silvestri. Între străluciri şi... cântece de 
pustiu? publicată la Editura Muzicală în 1975, încă de pe atunci aflate sub semnul 
întrebării, datorită lipsei manuscriselor. Aceeași sursă menţionează și Mica Suită 
pentru pian cu următoarea completare: „În prezentarea pe care am semnat-o în 
programul de sală al Filarmonicii «George Enescu» la datele de 25 și 26 mai 1958, 
menționam 1934 pentru Mica Suită. Îmi aduc aminte că rezumatul creaţiei lui 


1 Zeno Vancea, Creația muzicală românească. Sec. XIX-XX, p. 225. 
2 Zeno Vancea, Creația muzicală românească. Sec. XIX-XX, p.225. 
3 la p. 266. 

Silvestri mi l-a confirmat însuși compozitorul.”! Dat fiind faptul că în catalogul 
operelor lui Silvestri numerele de opus 7, 8 şi 9 sunt necunoscute, se poate 
presupune că unul dintre acestea ar fi fost atribuit suitei. Mai multe nu se cunosc. 

Singura completare adusă Passacagliei, trecută cu numărul de opus 16 în 
monografia lui Pricope, este că aceasta a fost compusă „în orice caz, înainte de 
primăvara lui 1941.”2 

Despre Sonata a III-a pentru pian op. 24 nr. 1 se cunosc puţine informaţii, dar 
totuși ceva mai consistente decât în cazul celorlalte lucrări pierdute. John Gritten, 
autorul monografiei britanice A Musician Before His Time: Constantin Silvestri, 
conductor, composer, pianist, plasează această sonată în catalogul operelor lui 
Silvestri în dreptul opusului 24 nr. 3, ca fiind compusă în 1943. Constantin lonescu- 
Vovu îi atribuie cu semn de întrebare numărul de opus 26.3 O a treia sursă de 
referință o constituie cartea intitulată Constantin Silvestri. Între străluciri şi...cântece 
de pustiu semnată de Eugen Pricope, dar care însă, nu include Sonata op. 24 în 
numerotarea cronologică a creaţiei compozitorului. 

Dovadă că această sonată a existat şi a trecut prin audiţia publică o 
reprezintă cronicile semnate de criticul muzical Emanoil Ciomac, publicate iniţial 
în revista Timpul din 5, respectiv 13 ianuarie 1944, actualmente incluse în volumul 
al doilea Pagini de cronică muzicală 1939-1958, apărut la Editura Muzicală din 
București în 1980.4 Se pare că aceasta a fost executată de compozitor la sala Dalles, 
la data de 16 decembrie 1943, în programul aceluiași recital figurând şi optsprezece 
lieduri pentru voce și pian intitulate Cântece ale dragostei și ale morții (pe versuri de 
Heinrich Heine) de Silvestri, în interpretarea sopranei Arax Savagian acompaniată 
la pian de autor. 

În lipsa partiturii, aceste cronici constituie singurele mărturii scrise despre 
forma și conţinutul Sonatei pentru pian op. 24 nr. 1. Din acest motiv şi în speranța că 
aceste fragmente pot oferi informaţii folositoare pentru regăsirea mansucrisului, 
dar și pentru a oferi tabloul complet al creaţiei pentru pian de Silvestri, chiar și în 
absenţa partiturii, vom reda paragrafe relevante din cronici: 


1 Pricope, Constantin Silvestri. Între străluciri şi... cântece de pustiu, p. 268. Să fie totuși acest titlu ușor 
greşit și de fapt să fie vorba despre Sonatina pentru pian op. 3 nr. 3 intitulată iniţial Mica sonată? În lipsa 
partiturii acestea sunt doar ipoteze. 

2 Pricope, Constantin Silvestri. Între străluciri şi... cântece de pustiu, p. 272. Să fie oare vorba despre ultima 
parte a Metamorfozelor pentru orchestră mare op. 18, singura ce există în manuscris la Muzeul Enescu, într- 
o formă neterminată, cu o versiune pentru două piane adăugată în subsolul partiturii? 

3 Constantin lonescu-Vovu în vol. Constantin Silvestri, compozitor şi interpret, Editura MediaMusica, Cluj- 
Napoca, 2014, articolul Silvestri inedit, p. 107. Totuşi, prof. lonescu-Vovu citează autorul britanic John 
Gritten, op. cit., p. 209, unde se menționează Sonata pentru pian nr. 3 dar fără un număr de opus. 

4 pp. 274-281. 

„Cu Sonata de o dificultate prodigioasă, executată de virtuozul demoniac care 
e dl. Silvestri, intrăm în ţinutul modernismului — unde tânărul compozitor, de 
voie de nevoie, se întâlnește cu același soi de rezistențe, ca şi mai marele său 
Dimitrie Cuclin — de care, am spus-o, îl desparte totuși o lume. 

În partea a doua a acestei cronici mă voi ocupa în scurt cu această stranie și 
vie lucrare (...)”! 


„Spuneam în cronica trecută (și pe care acum nu facem decât s-o continuăm) 
că prejudecata împotriva «modernismului agresiv» al lui C. Silvestri s-a văzut 
complet dezminţită de melodioasele și armonioasele «lieduri» ale ciclului, 
Liebes und Todes-Gesânge. Dar Sonata pentru pian ce le urmează aruncă 
auditoriul iarăşi în tabăra rezistenței şi, aş zice, a confuziei. «Unde sunt 
planurile tradiționale ale genului?» — puteau întreba profesorii. «Unde sunt 
formele consacrate ale simfoniei?» — se întrebau aceiași și cu prilejul audiţiei 
Marii simfonii a lui Cuclin? 

Am răspunde cu timiditate, dar adânc încredințaţi că nu facem o eroare 
estetică sau istorică, afirmând că atât unul, cât și celălalt compozitor nu aduc 
nici o revoluţie de formă, și nu derogă de la legea, de la forma comandată de 
spiritul lucrării lor. 

Primul Allegro al bucății lui Silvestri nu e în «formă-sonată». 

Dar el nu face decât să urmeze tradiția, încă mai veche decât cea din vremea 
constituirii sonatei clasice, anume tipul «sonatei-suită», a suitei din care au 
decurs și sonata şi simfonia clasică. 

În acest tip din secolele XVII și XVIII, mișcarea întâi vie e, fie un preludiu, fie 
o transformare idealizată a unui dans — ca de pildă «Allemanda» — un Allegro 
nu prea accentuat într-adevăr dar ascultând de înțelesul prim al cuvântului 
însuși: «vesel», «vioi». «Veloce» al d-lui C. Silvestri e un perpetuum mobile, un 
preludiu ce are ca motiv un simplu desen melodic și ritmic, în care totuși 
recunoaştem o inflexiune de cântec sau de dans românesc. Din motivul acesta, 
ușor de urmărit, se desfășoară pe o ţinută continuă o introducere de un efect 
dinamic care, cu tot limbajul ei modern, e de o formă și de un spirit 
tradiţional. Virtuozitatea transcendentă pe care o cere interpretului e încă o 
trăsătură caracteristică de altminteri întregii lucrări. 

Mai greu de desprins sunt «temele ciclice» ce apar în partea a doua a sonatei. 
Dacă le-am putea repera bine, Adagio-ul, Menuetul-scherzo cu trio, 
Intermezzo-ul și ritmicul Presto final, s-ar limpezi de îndată focarele lor. 
Fireşte s-ar cere mai multe audiții pentru a ne familiariza cu ideile pe care 
compozitorul le camuflează cu intenţie, și cu revenirile perioadelor lor, și cu 
vocabularul său special, întradevăr dur și strident nu arareori — dar plin de 
substanţă și muzicală și psihologică.”? 


! în revista Timpul, 5 ianuarie 1944 
2 în revista Timpul, 13 ianuarie 1944 

Se pare sonata ar fi fost interpretată și ulterior de Silvestri în cadrul 
apariţiilor sale televizate, în recitaluri de autor.! Însă, despre acestea, dacă s-a scris 
cândva, nu s-a păstrat nimic. 

O altă lucrare menţionată de Pricope este Sonata quasi fantasia fără număr 
de opus, însă mai multe surse admit că aceasta ar fi de fapt Sonata per pianoforte op. 
19 nr. 2. 


Aceste titluri au meritat să fie menţionate aici, chiar şi în absenţa 
manuscriselor, şi conturează o imagine mult mai cuprinzătoare asupra a ceea ce a 
însemnat creaţia pentru pian în activitatea compozitorului. 

În tabloul lucrărilor pentru pian publicate astăzi, se disting două perioade 
de compoziţie, cea de-a doua fiind caracterizată de direcții stilistice distincte. Prima 
etapă de creație (1929-1933) se prezintă destul de omogen din punct de vedere 
stilistic și cuprinde: Suitele op. 3 nr. 1 şi nr. 2, subintitulate Copii la joacă (1931, 
respectiv 1931-33), Sonatina op. 3 nr. 3 (1931), Dansuri populare româneşti din 
Transilvania op. 4 nr. 1 pentru pian la patru mâini (1930) şi Suita a III-a op. 6 nr. 1 
pentru pian (1933). Perioada cuprinsă între anii 1938-1953 însă, evidenţează trei 
direcții stilistice: cea neoclasică (1938-1940) conturată în Sonata breve a due voci, op. 
13, nr. 2 şi Sonata per pianoforte, op. 19, nr. 2; cea expresionistă (1944) regăsită în cele 
Trei piese de concert, op. 25 şi Cântece de pustiu, op. 27, nr. 1 şi o sinteză a celor două 
orientări enunțate cu un folclorism stilizat (1953), direcţie urmată în Sonata a IV-a — 
Rapsodia per pianoforte, op. 28, nr. 1. 

Corpusul opusurilor pentru pian s-a conturat de-a lungul a trei decenii, 
perioadă în care se poate distinge îmbinarea a două linii în ceea ce privește 
utilizarea limbajului: pe de o parte cultivarea constantă a unor procedee 
componistice preferate, ce definesc astfel aspectul unitar al stilului său, pe de altă 
parte o serie de elemente novatoare ce consacră aportul substanţial adus de 
Silvestri la evoluţia stilistică a scriiturii pentru pian în cadrul creaţiei proprii, cât și 
în contextul culturii muzicale românești contemporane. 


Scriitura pianistică 


Profiluri melodice comportând mari salturi intervalice întâlnim în toate 
lucrările pentru pian silvestriene, aceasta constituindu-se ca o trăsătură definitorie 
de limbaj. O constantă a construcţiilor liniar-orizontale este saltul intervalic de 


1 John Gritten, în A Musician Before His Time: Constantin Silvestri, conductor, composer, pianist, p. 209 
menţionează o apariție televizată a compozitorului cu Sonata op. 24 în interpretare proprie în anul 1977. 
Alte aspecte sunt omise. 

cvartă, utilizat în piese de factură predominant polifonică, precum Preludio din 
Suita a III-a op. 6 nr. 1, element regăsit şi în piesele de factură predominant omofonă 
sub forma unor figuraţii arpegiate de acorduri de cvartă (Duetto şi Baccanale din 
Suita a II-a). 

Evoluţii melodice sau acordice intens cromatizate, deseori asimetrice 
metro-ritmic, devin argument al unor obstinaţii ritmico-armonice sau melodice, 
deformând tradiţionalele reprezentări muzicale „istorice”. De remarcat în Sonata 
per pianoforte op. 19 nr. 2 este contrastul realizat pe orizontală între melodica intens 
cromatizată, de factură expresionistă şi simplitatea construcţiilor motivice de 
simplitate bartokiană (partea I, Espressivo). 

Planul tematic prezintă un grad variabil de explicitate folclorică, 
comportând citarea sau trimiterile către melosul folcloric. Silvestri prelucrează 
melodii autentic populare în Jocurile populare româneşti din Transilvania op. 4 nr. 1 
preluate din culegerea lui Bartok. Linii melodice cu iz folcloric întâlnim și în suitele 
op. 3 nr. 1 şi nr. 2 (Suita I, Pastorala; Suita a II-a, Paiaţă). Inserţii melodice de factură 
folclorică cu caracter de joc sunt prezente în partea a doua a Sonatinei op. 3, în Piese 
de concert op. 25 (1 şi III), dar şi în ultima lucrare dedicată pianului, Sonata-Rapsodie 
per pianoforte op. 28 nr. 1. 

Melodicul își va accentua specificitatea modernă în lucrările de amprentă 
națională, în măsura în care ciocnirile de secunde pe verticală vor fi tratate într-un 
regim de cultivare liberă și intenţionată a disonanţelor — Lazăr, Rogalski, Paul 
Constantinescu, ocazional Jora. La Silvestri se poate observa o micro-evoluţie în 
prima etapă de creaţie pianistică în ceea ce înseamnă conglomeratele de sunete 
derivate din melodie în finalul părți întâi a Sonatinei op. 3 nr. 3 (1931), la cele 
devenite complementare melodiei (expusă în paralelisme de cvarte) în Baccanale 
din Suita a III-a (1933), la cele de sine stătătoare din finalul aceleiaşi Baccanale, 
culminând cu cluster-ele mâinii stângi. 

Aspectul unitar al stilului său componistic este confirmat de prezența 
unisonului, dar şi de planul tematic alcătuit din paralelisme. Ca mijloc de 
acompaniere a melodiei se remarcă pedala folosită cu scop unificator. 

Ritmica este energică, percutantă, vivace și reprezintă o constantă de 
limbaj a părţilor rapide. Izomorfismul ritmic în ipostaze de ostinato ritmico- 
armonic cu funcţie de acompaniament sau de izoritmie a întregii texturi muzicale 
apare folosit ca principiu de articulare şi unificare a discursului muzical. Ritmica 
motorică constantă de factură neoclasică contrastează în părțile lente cu momente 
de tip improvizatoric. Structura quasi-improvizatorică este redată prin ritmica 
fluctuantă (diviziuni excepționale), ornamentaţia bogată şi întrebuinţarea 
măsurilor alternative. 

Polimetria orizontală (juxtapuneri de metri diferiți) generează asimetrie la 
nivelul frazelor și în același timp, conferă discursului mobilitate, după cum o 
dovedesc părţi din Suita I (De-a prinselea); Suita a III-a (Capriccio) sau Sonata breve op. 
13 nr. 2 (partea I, Vivace) în care organizarea metro-ritmică, alternanţa și eterogenia 
metrică tind spre limita nemensuralului. 

Principiile de abordare a multivocalităţii de către compozitorii interbelici 
se referă la lărgirea cadrului tonal și modal, tendinţele suspendării centrului 
determinând  „autonomizări” ale componentelor discursului  multivocal. 
Exploatarea resurselor de instabilitate ale modalului marchează începutul angajării 
pe linia modernităţii a creaţiei compozitorilor Zeno Vancea, Mihail Jora, Filip 
Lazăr, Paul Constantinescu, Theodor Rogalski și Constantin Silvestri. Structuri 
modale simple, diatonice sau complex cromatice și structuri polimodale întâlnim 
nu doar în suita folclorică op. 4 nr. 1, ci şi în suitele op. 3 nr. 1 şi nr. 2 şi în Sonata- 
Rapsodie op. 25 nr. 1. Formule pentatonice regăsim în Suita a II-a (Cu rochia bunicii — 
iz folcloric), în timp ce folosirea scărilor hexafonice și a modurilor cromatice 
îmbinate cu scări tonal-funcţionale este specifică piesei de final a Suitei a II-a, 
Baccanale. Suprapunerile bitonale lărgesc destul de mult limitele tonalității în 
Sonatina op. 3 nr. 3, în timp ce sistemul atonal caracterizează discursul melodic al 
Sonatei per pianoforte op. 19 nr. 2. 

Scriitura armonică cu greu poate fi definită, neîncadrându-se într-un 
sistem anume. Aceasta nu este bitonală sau politonală, nu este organizată după 
principii seriale, ci primeşte funcția unui suport sonor „neutru”, de care melodia se 
poate detaşa în mod cu totul independent. Tensiunile disonante se găsesc din 
belşug atât în piesele pentru orchestră, cât și în cele pentru pian, conferind 
discursului sonor o stare profund tragică, neadecvată cerinţelor oficiale ale vremii. 
Secunde, cvarte mărite, octave micşorate, none mici întâlnim sub formă de figurații 
armonice, acorduri compacte sau arpegiate. În partea a doua a Sonatinei op. 3 nr. 3 
(Meditativo) remarcăm frecvente ciocniri cromatice, conglomerate multifuncţionale 
sau simple stări nefuncţionale. În Sonata breve a due voci op. 13 nr. 2 scrierea 
cromatică ajunge la apogeu. Evoluţia spectaculoasă a limbajului anticipează 
sistemele modal-cromatice întrebuințate de compozitorii români în deceniile VI- 
VII. Tehnica polifonică se îndreaptă spre cea postserială, ajungând până la hotarul 
structuralismului. 

Ostinato-ul şi paralelismele de acorduri devin încă din faza timpurie a 
activității sale componistice (1930-1934) o permanentă a creaţiei silvestriene, 
contribuind la individualizarea limbajului și stilisticii sale. Un rol determinant în 
adoptarea şi dezvoltarea acestor tehnici a avut folclorul bihorean, relevat 
compozitorului de către culegerea lui Bela Bart6k..Basul ostinato în acordică de 
cvarte şi neabătutul marș în trisonuri paralele din suita folclorică, Joc din drâmboaie, 

stau, poate, la baza întregii construcţii liniare şi geometrizante, la baza întregii 
evoluții constructiviste a muzicii lui Silvestri. Asprimea dramatică devine expresie 
fundamentală a discursului său muzical, dezvăluită în derularea motorică a 
pasajelor ce alternează cu momente lente, extrem de interiorizate, predominant 
lirice, dar ce reflectă uneori și o profundă tristețe, cu nuanţe disperate. 

Influenţa lui Bartók și Stravinski se face resimţită în armonia silvestriană și 
prin frecventa utilizare a unui acord din familia structurilor biterţiale, ce prezintă o 
specifică tensiune bitonală şi pune în valoare intervalul caracteristic al octavei 
micşorate. Paralelisme de octave micşorate sau mărite (sau intervale enarmonice) 
deseori însoţite de alte intervale disonante (secunde) descriu armonii cvasi-cluster. 
Des întâlnite sunt și configurațiile acordice în poziția largă a decimei. 

Clusterele constituie apariţii izolate în suitele op. 3, dar sunt utilizate în 
mod consecvent de autor începând cu Suita a II-a op. 6 nr. 1 (Baccanale). Cu valoare 
inaugurală în scriitura pianistică românească, acestea reprezintă elemente ce 
confirmă aspectul inovator al lucrărilor silvestriene în contextul componistic 
românesc. Aspectele pianisticii de factură amplă din Baccanale (planuri 
supraetajate, acorduri masive) vor fi reluate și dezvoltate în lucrări de maturitate. 
În ultimul opus dedicat pianului, Sonata-Rapsodie, întâlnim game şi acorduri de 
şase-opt sunete, clustere, executate molto brillante, ce acoperă întreaga claviatură în 
sonorități orchestrale. Limbajul evoluează către o armonie stratificată ce tinde spre 
totalul cromatic prin mişcarea paralelă a  uriașelor arpegiate sonore. 
„Stravinskianismul” ar fi, poate, calificativul fără apel cuvenit acestor pagini dacă 
etajările lor poliarmonice și clivajele polimodale (tonale) pe care ele le implică nu 
şi-ar avea antecedente clare în propria creaţie a compozitorului. De remarcat este 
faptul că tensiunea acumulată se eliberează în consonanțe perfecte pe acordul de 
Do major la finalul fiecărei părți. 

Modernitatea gândirii sale muzicale se definește printr-o tendinţă de 
linearizare a discursului multivocal, fie el de factură omofonă sau polifonă. 
Evoluţii şi structuri polifonice, scriituri de tip neobaroc apar frecvent în literatura 
vremii, inserate în forma și ciclul de sonată. Scriitură simplificată în mare parte la 
două voci întâlnim în Sonatina op. 3 nr. 3. În Sonata breve a due voci op. 13 nr. 2, 
regimul de „invenţiuni la două voci” în stil contemporan din cele patru părți ale 
lucrării este sinonim cu absolutizarea polifoniei imitative și neimitative liniare. 
Libertatea de conducere a ductului imitativ ne reţine atenţia și în paginile de 
factură lineară ale părţii întâi din Sonata per pianoforte op. 19 nr. 2. 

Omofonie tratată liniar (monodie acompaniată) se aplică armoniei 
silvestriene în întreaga creaţie. Totuși, o evoluţie se înregistrează, dar la nivelul 
tematicii şi a tratării ei liniare, o emancipare față de modelul baroc şi o tendință 
spre formulări tot mai personale fiind detectabilă în sonate. 

Principiile alcătuirii formale în creația pentru pian de Silvestri sunt 
diverse: forme strofice (bistrofice şi tristrofice, rondo miniatural — frecvent întâlnite 
în suite), polifonice (invenţiunea) și cele tematice-dezvoltătoare (forma de sonată 
cu multiple ipostaze). Forma de sonată își menţine caracteristicile în Sonata breve op. 
13 nr. 2 (bitematism, dezvoltare, repriză) printr-un efort considerabil de 
cramponare în tiparele tradiționale. Sonata per pianoforte revine la gândirea ciclică 
din Sonatina op. 3 nr. 3, dar pe baza lărgirii concepţiei despre formă. Aceasta se 
deosebește de tiparul clasic atât prin lipsa unei tonalități precise, cât și prin 
numărul mare de teme întrebuințat. Temele depășesc granițele tradiționale 
constituind adevărate zone tematice (episoade) de dimensiuni extinse, ce operează 
după legile știute ale formei de sonată. Lipsa delimitărilor tematice determină o 
cursivitate a discursului muzical, realizată nu doar prin variaţie, ci și prin 
secvenţări de lungă durată ale acelorași elemente. 

Dansul, ca miniatură instrumentală devine cel mai reprezentativ mod de 
manifestare a  „îndrăznelilor” ritmice, armonice și de instrumentaţie în 
compeonistica românească interbelică. Lucrare de referinţă în creaţia lui Silvestri o 
constituie suita folclorică pentru pian la patru mâini. Compozitorul propune o 
versiune abstractizantă şi fantastă a unui „tempo di valzer” în partea a doua a 
Sonatei per pianoforte op. 19 nr. 2, după modelul lui Ravel din poemul coregrafic 
pentru orchestră, La valse. De la ultima sonată compusă în anul 1940, până la Sonata 
Rapsodie op. 28 nr. 1 saltul este evident, atât în ceea ce priveşte construcţia liberă a 
formei, cât și datorită dificultăţilor tehnice mult mai mari impuse interpretului. 

Cea mai importantă sursă și principiu de compoziţie în creaţia lui Silvestri 
îl reprezintă improvizaţia, în forme de tip fantezie: preludiul, fantezia, toccata, 
improvizaţia, invenţiunea, recitativul, cântece folclorice. Structura de tip 
improvizatoric ce caracterizează Suita a Il-a op. 6 nr. 1 primeşte o importanță 
aparte în lucrările de maturitate. Procedeul variaţional ce stă la baza construcției 
formale a Piesei de concert op. 25 nr. 2, Con gran sensibilită are tentă improvizatorică. 
Piesa de concert op 25. nr. 3, Recitativo desfăşoară arpegii de mare virtuozitate de tip 
romantic-impresionist pe suprafeţe extinse, după principiul fanteziei. Partea a 
doua a Sonatei-Rapsodie op. 28 nr. 1, Lirico, e molto sensibile prelucrează o doină prin 
procedeul variației improvizatorice și alternează pasaje melismatice greu 
încadrabile în măsură. Ultima parte a sonatei op. 28, Vivace, virtuosamente renunță 
la tematism și adoptă ca principiu de alcătuire formală improvizația. Natura 
improvizatorică era parte din constituția compozitorului, iar execuțiile lucrărilor 
sale nu trebuie să piardă din vedere acest aspect, fără de care universul creat nu va 
apărea niciodată împlinit. 

Asemenea unor contemporani ca Enescu, Bartok sau Toduţă, Silvestri 
foloseşte o notație minuțioasă în ceea ce priveşte dinamica, agogica, diferitele 

maniere de atac pianistic și pedalizarea. Observăm că odată cu trecerea timpului, 
compozitorul acordă o atenție din ce în ce mai mare notaţiilor de natură 
interpretativă, direct proporţionale cu scriitura din ce în ce mai complexă a 
lucrărilor târzii. 

Rigoarea  componistică și spiritul improvizatoric al interpretului- 
compozitor se observă în atenţia, minuțţiozitatea şi varietatea indicațiilor de tempo 
și agogică. Valori metronomice sunt înscrise la începutul fiecărei părți a tuturor 
lucrărilor pentru pian. Autorul alătură acestora termeni de tempo consacraţi de 
tradiție, în care mișcarea poate fi asociată și cu ilustrarea unui caracter. Din prima 
etapă de creaţie (1930-1933), Sonatina op. 3 nr. 3 este singura lucrare în care termenii 
de expresie (Con importanza, Meditativo şi Con spirito) înlocuiesc termenii de mișcare 
obișnuiți. Aceste indicaţii constituie atenționări asupra unor atitudini ce vor 
favoriza redarea atmosferei diferitelor părți din lucrare. De asemenea, în sonatină 
bara finală de măsură fixează și durata de execuţie. Această modalitate de notare a 
duratei, a minutajului, la încheierea fiecărei părți a unei lucrări corespunde unei 
rigori în concepţie şi interpretare comparabile cu cea a lui Stravinski, Bartók sau cu 
cea a lui Enescu. Începând cu anul 1938, fiecare piesă în parte alătură valorilor 
metronomice termeni de expresie și/sau tempo/caracter și durată. Marea majoritate 
dintre acestea prezintă la finalul părților şi data și locaţia definitivării. 

Agogica vine în sprijinul caracterului improvizatoric, prin realizarea unui 
pronunţat rubato. Structura quasi-improvizatorică este sugerată printr-o agogică 
scrisă extrem de detaliat: indicaţii metronomice, semne grafice (săgeți 
corespunzătoare allargando-ului şi accelerando-ului), fermate, cezuri, bare de măsură 
punctate, indicaţii precum: rall, a tempo, calando, più tranquillo, più mosso, 
accelerando, incalzando, animando, stringendo poco a poco, poco rit, mosso quasi 
cadenzace orientează desfăşurarea discursului muzical. La prima vedere, aceste 
notații par să îngrădească libertatea de concepție a interpretului, dar de fapt îi 
permit acestuia să-şi însușească o ştiinţă a improvizației pe care Silvestri o 
stăpânea de timpuriu ca pianist şi pe care ne-o dezvăluie cu prisosință în 
compozițiile sale. 

Am constatat încă din suitele pentru pian că autorul și-a pus nenumărate 
probleme de expresie și coloristică muzicală. Dinamica extrem de diversificată 
include toate gradele de intensitate sonoră cuprinse între pppp — fff, deseori însoțite 
de indicaţii de expresie, o atenţie deosebită îndreptându-se spre diferenţierea 
nuanţelor mici aparținătoare aceleiaşi categorii, reliefând momente de un rafinat 
colorit timbral. În acest sens, Cântecele de pustiu op. 27 nr. 1 sunt edificatoare, prin 
multitudinea indicațiilor de nuanţe, tempo şi expresie, de unde şi subtitlul Studii de 
nuanţe: semne dinamice, gradări subtile operate îndeosebi în sfera ppp-mp, diverse 
moduri de articulație și accentuare, indicaţii de interpretare și pedalizare 

(mormorando, come arpa, armonioso, una corda, ş.a.m.d.), ce îşi găsesc corespondent 
doar în creaţia enesciană. Pentru a preveni confuziile ce pândesc subtilitatea unor 
distincţii dinamice deosebit de fine, compozitorul însuși a alcătuit un tabel 
amănunțit cuprinzând o scară precisă a gradelor de intensitate sonoră, a tipurilor 
de accente şi semne agogice, listă publicată în deschiderea ambelor volume cu Piese 
pentru pian de Silvestri, apărute la Editura Muzicală, Bucureşti (1973, respectiv 
1979). Rigoarea notaţiilor din lucrările pentru pian decurge îndeobște din practica 
interpretativă a compozitorului, din înzestrarea sa improvizatorică. 

Caracterul excepţional al fluctuațiilor dinamice solicită din plin gândirea și 
abilitatea interpretului. Întâlnim în lucrările sale: dinamică variabilă pe segmente 
restrânse; schimbări dinamice bruște — contraste de concepţie orchestrală; tranziţii 
sau variaţii dinamice pe secțiuni extinse. Planul dinamic se intersectează cu 
agogica discursului muzical pentru a configura minime şi maxime de tensiune. 

Un rol important în determinarea specificului interpretativ îl dețin 
accentele: portato staccato', marcato >, marcatissimo ^. Acestora li se adaugă 
prescurtări de tipul sf, rfz şi fp, cu rol de subliniere a ritmicităţii alături de efectul 
coloristic. Un alt element dinamic ce se face remarcat este un accent notat în 
interiorul arcului de diminuendo, impuls sonor ce îşi găseşte corespondențe în 
articulaţia instrumentelor de suflat. 

Alte indicaţii ce denotă viziunea orchestrală a compozitorului sunt 
indicații precum: quasi Vle., quasi pizz., dar şi semne grafice cresc. — decresc. <> notate 
deasupra unui singur sunet, cu evidentă trimitere la posibilităţile dinamice ale 
instrumentelor netemperate. Componenta timbrală are un rol esenţial în 
diferenţierea planurilor sonore. În concepţia lui Silvestri arta pianistică și cea 
componistică s-au contopit cu viziunea orchestrală. Particularităţile fiecărui 
registru, alături de dinamică şi de expresie, conturează diferite culori 
instrumentale, ce pot fi asociate cu timbrul specific al instrumentelor din orchestră. 
În concluzie, concepţia interpretului pianist va fi una de natură orchestrală. 

Multitudinea indicaţiilor de expresie solicită din plin disponibilitatea 
afectivă a interpretului, capacitatea de reflecţie, de introspecţie. Dialectica 
contrastelor, alternarea momentelor contemplative cu cele de un mare dramatism 
au dat naștere la termeni care fac dovada unor extrem de extinse palete expresive. 
Diversitatea de termeni întrebuințaţi nu se referă doar la descrierea caracterului și 
a expresiei. Compozitorul evidențează frazarea prin folosirea unor termeni ce 
combină aspectele dinamice și agogice și inspiră pianistul în găsirea sonorității 
potrivite prin termeni ce au în mod evident și o componentă timbrală. Dintre 
aceştia amintim aici: dolce, dolcissimo, recitando, sempre molto tranquillo, calmo come 
prima, grazioso, delicato, espressivo, semplice, marcato, cantando, tumultuoso, brutale, 

sensibile, flebile, sognando, con umore, con passione, nostalgico, con dolcezza, brillante, con 
esuberanza. 

Modalitatea de articulaţie este esenţială în redarea contrastelor de caracter 
şi expresie. Legato-ul apare ca o condiţie pentru buna frazare și reliefare a linii 
melodice, pentru desemnarea caracterului liric sau ludic, în funcţie de caz. În 
Sonata breve tehnica legato predomină partitura Scherzo-ului şi compensează pentru 
scriitura fragmentată, conferind cursivitate construcţiei muzicale. Nonlegato şi 
tenuto (uneori însoţit de accent) vin în sprijinul caracterului ludic, cu menţiunea că 
în suita folclorică acestea sugerează caracterul „vorbit” sau „cântat” al melodiei. 
Tehnica staccato este întrebuințată fie pe secțiuni extinse (în suite în special) sau 
izolate, deseori semnul de staccato fiind suprapus altor tehnici de execuţie: staccato 
şi tenuto, staccato şi accent, fragmente în staccato cuprinse sub linia de legato, asociate 
pentru o mai sugestivă relevare a caracterului giocoso, leggiero, marcato, ş.a.m.d. 

Formule de tipul ornamentelor sunt utilizate în mod special pentru 
redarea caracterului, mai degrabă decât pentru înfrumusețarea discursului 
muzical. Acestea sunt de tipul appoggiaturilor și arpeggiato-urilor, formule 
melodice de  treizecișidoimi, mordente, triluri şi tremolo-uri, glissando-uri, 
densitatea scriiturii aflându-se întotdeauna în raport de complementaritate cu 
planul dinamic.! 

Un rol important în redarea contrastelor de caracter și expresie îl deţine 
pedala. Jocul de pedală, privit ca element de culoare, e notat concis și variat. 
Pedala de susţinere apare notată cu semn de încetare sau de aerisire a sonorităţii 
(ridicată pe jumătate, urmată apoi de o nouă apăsare), dar și fără semn de încetare 
ce presupune folosirea ei liberă, ca şi în cazul indicaţiei con Ped. Semipedalizarea, 
notată 1⁄2 Ped., se dovedeşte a fi de real ajutor în realizarea efectului de pedalizare 
filată. Indicaţia de a cânta fără pedală pasaje întinse permite redarea unor efecte 
percusive, cu rol de subliniere a caracterului ritmic. Indicaţiile cu privire la 
aplicarea surdinei rareori apar notate, deşi am constat înclinația compozitorului 
pentru diferenţierea nuanţelor mici, ceea ce ne face să credem că pianistul Silvestri 
stăpânea o tehnică excepțională, o calitate şi un rafinament al sunetului, care 
dovedesc o înzestrare de excepţie. 


1 Ne referim aici la acele triluri și tremolo-uri executate în valuri dinamice în încheierea părții I a Sonatei 
Rapsodie op. 28 nr. 1, în sonoritate amplă de factură și concepție orchestrală. De cele mai multe ori, 
densitatea scriiturii determină o creştere dinamică. 

Concluzii 


Stilul componistic al lui Silvestri, considerat la vremea lui „avangardist”, a 
constituit deseori subiectul unor controverse. A devenit ţintă a atacurilor 
îndreptate contra „formalismului”, creaţiile sale fiind mult timp criticate pentru 
„cosmopolitism” şi „modernism steril”. Acestea ar fi fost puse pe seama muzicii 
sale puternic cromatizate şi a stilului său caracteristic neoclasic, unde armonia 
disonantă, dificil de definit, primeşte asprimi independente de melodie, cu o 
funcţie de suport neutru. În perioada anilor 50, tot ce ţinea de tradiţie era 
reconsiderat și direcționat de către noile imperative ale politicii culturale. 
Reprezentanţii Partidului Comunist demolau curentele directoare ale muzicii 
secolului XX și personalitățile reprezentative ale vieţii artistice. Compozitorii de 
frunte ai şcolii românești care s-au lăsat influenţaţi de acestea au fost aspru criticați. 
Printre aceştia se numără George Enescu, Mihail Jora, Constantin Silvestri, Paul 
Constantinescu, Mihail Andricu şi Alfred Alessandrescu. Lucrările compuse de 
Silvestri după 1944 și cele revizuite după 1950 nu au urmărit linia oficială a unui 
folclorism facil, motiv pentru care a fost „suportat” în viața muzicală românească 
mai cu seamă datorită calităţii sale dirijorale, imposibil de contestat. În articolul 
intitulat În jurul problemei formei şi conținutului în muzică publicat în ziarul Flacăra 
din 29 iulie 1950, Silvestri a îndrăznit chiar să înfrunte public noile dogme estetice 
oficiale, argumentând în ce eroare gravă se aflau cei ce susțineau că muzica trebuie 
să oglindească „înfăptuirile clasei muncitoare.”! În ciuda eforturilor depuse, 
persecuțiile l-au determinat să aleagă calea exilului în deceniul al șaselea, 
stabilindu-se ulterior în Anglia. 

Impulsionat de avântul carierei sale dirijorale, compoziţia a început să 
ocupe un loc din ce în ce mai neînsemnat în activitatea creatoare a lui Silvestri. 
Până la urmă, singura legătură menţinută cu compoziţia a rămas aceea de a-și 
dirija, din când în când, o lucrare proprie. 


1 Articolul poate fi consultat în cartea Constantin Silvestri. Biografie necunoscută, autoare loana Raluca 
Voicu-Arnăuţoiu, Editura Ars Docendi, Universitatea din București, 2013, pp. 52-54. 

ANEXĂ 


CATALOGUL OPERELOR LUI CONSTANTIN SILVESTRI! 


° Lieduri op. 1 pe versuri de Heinrich Heine. 1928. Publicat la „Lito Pregler” în 
Timişoara în 1928. Rev. în 1934.2? 

. Nacht und Traiime op. 2. nr. 1 pe versuri de Matthăus von Collin. 1929. Lucrare 
corală cu acompaniament de pian. P. a. 24 noiembrie 1954, București. 

° Suita I pentru pian „Copii la joacă”, op. 3 nr. 1. 1931. Dedicaţie: „Lucrare compusă și 


dedicată cu profund respect Măriei Sale Mihai Mare Voievod de Alba Iulia”, rev. 
1944. Editura Muzicală, 1973; Salabert 1983. 


. Suita a II-a pentru pian „Copii la joacă”, op. 3 nr. 2. 1931-1933. Aceeași dedicație, rev. 
1944. Editura Muzicală, 1973; Salabert 1983. 
° Sonatina pentru pian solo, op. 3 nr. 3. 1931. Aceeași dedicație, rev. 1944. Cele trei 


lucrări op. 3 — Editura Societății Compozitorilor Români (rev. de autor în 1944); 
Editura Muzicală, 1973; Salabert 1983. 

. Jocuri populare românești din Transilvania (pe teme bihorene din culegerea Bela 
Bartók), op. 4 nr. 1. Versiunea pentru orchestră, 1929 (p. a. 10. III. 1933). Editura 
Novello. Versiunea pentru pian la patru mâini. 1930 (iniţial op. 5). Editura 
Muzicală, 1973; Salabert 1983. 


. Trei piese pentru orchestră de coarde, op. 4 nr. 2. 1931 sau 1933, rev. 1950. P. a. 1951. 
Comandă a Fondului Muzical al Uniunii Compozitorilor. Editura E.S.P.L.A.; 
Editura Novello. 

. Op. 5 — necunoscut. (inițial Jocuri populare românești din Transilvania pentru pian la 
patru mâini, ulterior op. 4 nr. 1). 

° Suita a III-a pentru pian, op. 6 nr. 1. 1933. Baccanale, ultima piesă a suitei, a fost 


tipărită şi separat, sub op. 6 nr. 2 de către Editura Uniunii Compozitorilor în anul 
1956. Suita completă: Editura Muzicală, 1973; Salabert 1983. 
° Op. 7-9: — necunoscute. 


1 Catalogul a fost întocmit pe baza datelor oferite de John Gritten în: A Musician Before His Time: 
Constantin Silvestri, conductor, composer, pianist, Warwick Edition, Londra, 1998, Appendix 1 Silvestri 's 
works, pp. 243-244 și conform Catalogului operelor lui Constantin Silvestri alcătuit de prof. Constantin 
Ionescu-Vovu, publicat în volumul Constantin Silvestri, compozitor și interpret, Editura MediaMusica, 
Cluj-Napoca, 2014, pp. 105-107, reactualizat în revista Muzica nr. 1/ 2014, pp. 50-53, existentă și în format 
electronic. 

2 John Gritten, op. cit., p. 243. Ciclul este alcătuit din 11 momente organizate în două caiete (10 lieduri și 
un Intermezzo al pianului), conform informaţiilor oferite de Lavinia Coman în op. cit., p. 264. John 
Gritten menţionează un total de 24 de lieduri, nu se cunoaște unde se află o parte dintre acestea, dar se 
știe că în anul 1934 ciclul de lieduri a suferit transformări. 

3 Anul compunerii diferă în sursele consultate: În: John Gritten, op. cit., p. 243 „1932 sau 1933”, în: 
Lavinia Coman, op.cit., p. 270 apare 1933 iar Constantin lonescu-Vovu în anexa publicată în volumul 
Constantin Silvestri, compozitor și interpret, Editura MediaMusica, Cluj-Napoca, 2014, p. 105, notează anul 
1931. 

. Cinci capricii pentru orchestră de coarde (cu voce ad libitum) op. 10, „dedicate 
Domnului Jora”. 1934.1! Premiul II Enescu, 1934. Material de orchestră copiat, 
complet, scris clar. Fără partea vocală și fără partitură — Mss. Muzeul Enescu, 
București. Partitura — Mss. La Biblioteca Filarmonicii din Târgu Mureș. Partea 
vocală la Constantin lonescu-Vovu. 


. Cinci cântece pe teme bihorene pentru voce şi pian. 1933-1940. Fără număr de opus? 
Mss. Muzeul „George Enescu”. 

° Op. 11: — necunoscut. 

. Sonata I pentru pian și violoncel, op. 12.5 1935. Distrusă. Premiul I Enescu, 1937. 

° Triptic — suită de balet. 1936. Fără opus. Din această suită există doar prima parte 
Naşterea — partitură pentru orchestră mare. Mss. Muzeul Enescu. 

. Cvartet pentru instrumente de suflat din lemn, cu titlul Holzblăserquartett op. 13 nr. 1. 


22. VI — 5. IX. 1935. Dedicaţie: „Herrn Mihail Jora zugeeignet”.+ P.a. 1936, Viena. 
Mss. C. lonescu-Vovu. În curs de tipărire la Editura MediaMusica, Academia de 
Muzică „Gheorghe Dima” Cluj. 

. Sonata breve a due voci pentru clarinet și fagot (sau violoncel); violă (sau vioară) și 
violoncel sau pentru pian solo op. 13 nr. 2. Compusă în 3-12 aprilie 1938, rev. 
septembrie 1957. „Dedicată lui Zeno Vancea”. P. a. 7 august, 1976 (Aurelian Octav 
Popa/ Cătălin Ilea) — înregistrare fonoteca Radio și CD Radio Legende. Editura 
Muzicală, 1979; Salabert, 1983. 


. Trio pentru suflători op. 13 nr. 3. Datat 1938. Ştima de clarinet — Mss. Muzeul Enescu. 
. Concerto grosso (Concert pentru orchestră de coarde) op. 14 nr. 1. 1934-1936. 
° Concerto grosso op. 14 nr. 2. 1934-1935. P. a. 9 februarie 1942 (doar partea a II-a 


Adagio lamentoso).* Partiturile ambelor concerte pentru orchestră de coarde op. 14, 
reconstituite de Csíky Boldizsár, se află în posesia Bibliotecii Filarmonicii din Târgu 
Mureş. 

. Op. 15: — necunoscut. 


1 În: John Gritten, op. cit., p. 243 apare notat anul 1934. Informaţia este preluată și de Lavinia Coman în 
op. cit., p. 272. Constantin lonescu-Vovu în anexa publicată în vol. citat, p. 105, notează „1932-33”. 

2 Lavinia Coman în volumul Constantin Silvestri, Editura Didactică şi Pedagogică, R.A., Bucureşti, 2014, 
p. 272 menţionează faptul că ciclul de Cinci cântece pe teme bihorene constituie varianta pentru voce și 
pian a Capriciilor pentru orchestră op. 10 şi poartă astfel numărul de opus 10 nr. 2. A se vedea capitolul 
despre activitatea de creaţie a compozitorului Silvestri din prezenta cercetare. 

3 Cf. John Gritten, op. cit., p. 243. 

4 Manuscrisul s-a aflat în posesia prof. Constantin lonescu-Vovu. Lucrarea a fost publicată de către 
Editura Academiei de Muzică „Gh. Dima” din Cluj-Napoca în toamna anului 2013, când a avut loc și 
prima audiție în cadrul aceleași instituţii. 

5 John Gritten, op. cit., p. 243 și Eugen Pricope, op. cit., p. 287.Dedicaţia nu apare în manuscrisul original. 
Posibilă dedicație de exemplar. 

Eugen Pricope, op. cit., p. 271. Autorul menţionează „trei Concerti grossi”. Nu se cunosc alte date despre 
cel de-al treilea concert, care pare a fi pierdut. 

7 Partiturile au fost reconstituite de compozitorul Csiky Boldizsár. 

. Cvartet de coarde op. 16 nr. 1.1 1936. Premiul II Enescu, 1936. Publicat în 1939. P. a. 
1940. Nu există alte informații. 


. Preludiu şi fugă (patru voci) pentru orchestră de coarde op. 17 nr. 1. Material de 
orchestră copiat, complet, scris clar. Muzeul Enescu? 

. Concert pentru orchestră mare op. 17a nr. 1. Material complet. Fără partitură. Mss. 
Biblioteca Filarmonicii din Târgu Mureș. 

. Preludiu şi fugă (Toccata) pentru orchestră mare op. 17a nr. 2. Compusă pentru pian în 
1938. Orchestrată în 1939, rev. 1955.3P. a. 23 aprilie 1945. Editura Muzicală, 1958. 
Editura Salabert. 

. Tripla fugă op.17 nr.3. Schiţă.* Nu se cunosc alte informații. 

° Metamorfoze pentru orchestră în patru părți, op.18. Doar ultima parte, Passacaglia 
există, incompletă (orchestră + versiune două piane). Mss. Muzeul Enescu.5 

. Sonata I pentru oboi (ad. lib. vioară, flaut, clarinet în do) şi pian, op. 19 nr. 1. 1939. 


Editura Bienale din Venezia. VII Festival Internazionale di Musica 
Contemporanea.€ Editura Muzicală. 

. Sonata per pianoforte (Sonata quasi una fantasia) în două părţi, op. 19 nr. 2. 1940, rev. 
1957. P. a. În 12 mai 1941, Ateneul Român, cântată de autor.” Mss. Uniunea 
Compozitorilor. Publicată: Editura Muzicală, 1979; Salabert, 1983. 


° Sonata a II-a pentru violină şi pian op. 19 nr. 3. 1940. P.a. 12 mai 1941, Ateneul Român 
(G. Enescu/ C. Silvestri). Editura Muzicală. 

. Coartet pentru vioară, oboi, clarinet, violoncel op. 20. 1940. Trei părţi finite din patru. 
Fără partitură. Mss. Muzeul Enescu. 

° Sonata pentru harpă, op. 21 nr. 1. Iulie 1940. P. a. 1955, Rozalia Bulacu-Savin — 
fonoteca Radio și CD Radio-Legende. Editura Schott, Mainz. 

. Sonata pentru fagot şi pian op. 22. 1941 sau Sonata a Il-a pentru violoncel şi pian op. 22 


nr. 1 și Sonata pentru clarinet şi pian op. 22 nr. 2. Nu există alte informații. 


1 Cf. John Gritten, op. cit., p. 244. Cf. Eugen Pricope, op.cit., p. 272, op. 16 i-ar reveni Passacagliei pentru 
pian. 

2 Constantin Ionescu-Vovu, anexa din op. cit., p. 106. În dreptul acestui nr. de opus John Gritten notează 
„Metamorfoze (Preludiu și fuga). Pian și orchestră. 1939. Ms.”, op. cit., p. 244. 

3 John Gritten, op. cit., p. 244. Nu se cunoaşte exact anul în care a fost finalizată. Lavinia Coman în op. 
cit., p. 274, notează 1938 sau 1940, Constantin lonescu-Vovu în op. cit., p. 106 notează anul 1940. Există o 
serie de confuzii și nelămuriri în privința aceastei lucrări. 

+ Informaţie prezentată doar de prof. Constantin lonescu-Vovu în anexa publicată în op. cit., p. 106. 

5 Constantin lonescu-Vovu, în anexa publicată în op. cit, p. 106. John Gritten, în op. cit, p. 244, nu 
menţionează nici o lucrare în dreptul numărului de opus 18, ba mai mult în dreptul op. 17 notează 
„Metamorfoze (Preludiu și fugă). Pian și orchestră. 1939. Ms.” 

6 Aceste informaţii apar pe coperta partiturii, însă această sonată a fost de fapt caligrafiată de Silvestri 
pe hârtie de calc „nu la Veneţia, ci în Cetatea lui Bucur de pe malul Dâmboviţei.” Eugen Pricope, 
Constantin Silvestri. Între străluciri şi...cântece de pustiu, pp. 249-250. 

7 Conform unui afiș de concert aflat pe pereţii culoarului Universităţii de Naţionale Muzică, Bucureşti. 
În același concert Dinu Lipatti și-a prezentat la pian propria lucrare Fantezia în două părți op. 8. 

8 În interpretarea lui George Enescu-vioară și Constantin Silvestri-pian. 

* John Gritten, op. cit., p. 244. 

° Sonata pentru flaut şi pian op. 23 nr. 2. 20 iulie 1942. P. a. 7 noiembrie 1988, București. 
Mss. C. Ionescu-Vovu. În curs de tipărire la Editura MediaMusica, Academia de 
Muzică „Gheorghe Dima” Cluj-Napoca. 

. Sonata a II-a pentru pian op. 24. 1943. Nu se știe unde se află.! 

° Trei piese de concert pentru pian, op. 25 I. 1944. Dedicate clasei prof. Constanța 
Erbiceanu: Magda Nicolau, Lydia Cristian, Irina Lăzărescu.? Publicate 1945 (fără 
ed.); Editura Muzicală, 1979; Salabert, 1983. 


. Piesă de Concert op. 25 nr. 5, dedicată „Lydiei” (din seria a II-a, datată 28. IV. 1944). 
Tiparită în 1945. Muzeul „George Enescu”. 

. Variațiuni: Liebe ein lustiges thema op. 26 nr. 1. 1944. Nu se cunosc alte informaţii. 

. Cântece de pustiu — Studii de nuanțe, op. 27 nr. 1. 1944. Ediţie proprie 1945. Mss. 
Muzeul „George Enescu”. Editura Muzicală, 1979; Salabert, 1983. 

. Cvartetul pentru coarde op. 27 nr. 2. 1944 sau 1947. P. a. 1955. Editura Muzicală și 
Editura Salabert. 

. Cvartetul nr. 3 pentru coarde op.27 nr. 3. 1948 sau 1952.5 Comandă a Fondului 
Muzical al Uniunii Compozitorilor. Nu se cunosc alte informațţii.* 

. Sonata nr. 4 pentru pian (Rapsodie în tre episodi) op. 28 nr. 1. aprilie-mai 1953, rev. 


1957. P.a. 16 octombrie 1957. Mss. Muzeul „George Enescu”. Editura Muzicală, 
1979; Salabert, 1983. 

. Trei lieduri pe versuri de Reiner Maria Rilke op. 28 nr. 2. 1953. P. a. 10 decembrie 
1954, Bucureşti, tenor Constantin Stroescu. Editura Muzicală. 


ALTE LUCRĂRI PENTRU PIAN PIERDUTE: 


- Variațiuni pe o temă de Paganini pentru pian; 

- o prelucrare pentru două piane a suitei Petrușka de Stravinsky; 
- Mica Suită pentru pian scrisă în 1934; 

- Passacaglia pentru pian scrisă probabil în 1938.7 


1 Idem. Această sonată este trecută de Ionescu-Vovu în dreptul nr. de opus 26. În op. cit., p. 107. 

2 Constantin lonescu-Vovu adaugă în catalogul de opere încă un op. 25 nr. 5. „Piesă de concert «Lydiei» 
(din seria a doua, 28 aprilie 1944, tipar 1945 Muzeul Enescu.” În volumul Constantin Silvestri, compozitor 
şi interpret, Editura MediaMusica, Cluj-Napoca, 2014, p. 107. 

3 John Gritten, op. cit., p. 244. 

4 John Gritten, op. cit., p. 244 precizează anul 1944.La fel și Zeno Vancea, op. cit., p. 223. Pe de altă parte, 
Eugen Pricope, op. cit., p. 281 notează anul 1947 în dreptul Coartetului op. 27 nr. 2. 

5 John Gritten, op. cit., p. 244 notează anul 1948. Zeno Vancea în Creația muzicală românească. Sec. XIX-XX, 
vol. II, menţionează anul 1952 pentru opus 27 nr. 3, conform indicaţiilor oferite de Silvestri. 

6 John Gritten, op. cit, p. 244. Autorul adaugă părţile 3 și 4 în dreptul acestui Cvartet op. 27 nr. 3. 
Constantin lonescu-Vovu, op. cit., p. 107 notează în dreptul op. 27 nr. 3 — Cvartetul nr. 3. monopartit, 
compus în anul 1952. Informaţie trecută cu semnul întrebării. 

7 Trecută de Eugen Pricope în dreptul nr. de opus 16. 

